url: =A Lamdang Thu Thiamna | Siyin Hymns & Praise Songs\nA Lamdang Thu Thiamna\n:s, | d :- :m .d | m :- :r | d :- :- l : s\nAthuthiamna in lamdang hi,\nKei bang lei hong hun a,\nA manghthang kei hong kimu kik,\nMittaw khua hong mu sak.\nThuthiamna in lauhuai thu le,\nSuataakna thu hong hil,\nThuthiamna ii a manphatna,\nKa up ciang hong tel sak.\nLauhuai thangsia na pan in,\nNang kung kong zuan zo hi,\nThuthiamna in hi ciang hong then,\nInn dong hong cia pui tu.\nVan ah eite ni bang tang a,\nPathian pokna late,\nKum tul kum mun a ngei zongin,\nTatsat ngawl sa tu hi.\nSizang Labu – 75\nI Cor. 15:10, Eph. 2:8-9\nAmazing Grace Taangthu\nTapidaw la (hymn) thu, son tu hi leang, “Amazing Grace” thu a kihel buale piicing ngawl tu hi. Amazing Grace la sia Tapidaw la theampo sungpan a kihe bel, a kisa bel le tamvei a kikhen (laibu) la khat hi. Baptist pawlpi te ii pawlpi lapi (Anthem) hi ci in zong a kici liang tapidaw la hi. TOPA ii thuthiamna (Grace) thu, son tu hi leang lamdang lalawm in thuum vahiit leang hi (Amazing) ci tu ngawl dang bangma om ngawl takpi thong hi.\nJohn Newton ii phuak tapidaw la hi aa, ama sia London khuaah 1725 kum in suak hi. Kum 6 a phaak kum aa, a nu thi hi. A nu sia Pathian a zakta mama, thunget a haat mama khat hi aa, “Patang khat ii a nuntakzia tu na hil vun, tua hile a khan tawntung in ciamtee tu hi.” (Proverb 22:6) ci Lai Thiangtho kammal siisan in a tapa panta to hi. “Amazing Grace” la in John Newton atu a manh nei mama tetti pha mama suak hi.\nOlney Biakinn sungah John Newton ii lim tuni dong ki suang\nHi la ii original sungah dawng 6 om aa, tu ni ih sasak dawng khatna pan dawng thumna dong ii lamal sia John Newton ii phuak hi. Amasa bel “Onlney Hymns” laibu sungah kikhen aa, a thulu “Faith’s Review and Expectation” ci in kipia hi. A lamal hoi tatak sim leang, John Newton in theology taw kisai heak hau mama ci thu kimu thei hi.\nAmazing Grace how sweet the sound, (Athuthiamna in lamdang hi)\nThat saved a wretch like me (Kei bang lel hong hun a)\nI once was lost, but now am found (A manghthang kei hong kimu kik)\nTwas blind but now I see (Mittaw khua hong mu sak)\nEmory H. Bancroft na Grace (Thuthiamna) ii khiakna in “Mawnei mite atu a kilawm ngawl hamphatna” hi ci hi. Lai Thiangtho thuciam thak sungah Grace (Thuthiamna) ci kammal 170 saang atamzaw kiat hi. TOPA ii Thuthiamna grace ih ngaisut ciang, Ephesuste 2:8 ih ngaisutna sungah ih phawk kikik hi. “Banghangziam cile note in upna tungtawnin Pathian thuthiamna taw ngup sa na hi uh hi. Tua in note hanciamna hang hi ngawlin, note kisuantaak thaak ngawl natu in Pathian letsong ahi hi.” Laphuak thiam John Newton ii son noppi thu in hi thu ahi hi.\n“Kei bang lel hong hun a” ci lamal ih sak ciang mihingte ii kicin ngawlna, ih kisapna tam mama ih nei hunlam hong phawk sak hi. Adam le Eve sung pan a piang mihing theampo kuama a kicing ih om bua hi. Romte 3;10, 3:23 Thuhilsya 7:20, le I John 1:8 sim leang mihingte ii ih kicin ngawlna kician tak in hong phawk sak hi. Kicinna nei ngawl ih hikom, TOPA sungah mithak suakikna, pianthakna peal ngawl kisam ci thu John Newton in tel sitset hi. Sawltakte 4:12 sungah “Ngupna sia ama bek tungtawn in kinga thei a, van nuai ah eite hong ngum thei tu in, Pathian piak min dang khat zongh om ngawl hi,” ci hi. Salvation (Ngupna) linlian bekma TOPA tung ih thet thei natu lampi le thu ahi hi. Mihingte in a mangthang abo ih suak natu bangma vawt kul ngawl hi, banghangziam cile, mihing theampo in a mangthang, abosa ih hisiat hi. Ih nu ngil sung pan ih suak phet kipan a mangthangsa abosa vive kihi siat hi. Vantung ngam a theng ngawl lilim tu in a piangsa ki hi siat hi. Tua ahikom mihing minpiang theampo in bona pan vantung ngam ih thet kik thei natu NGUPNA ih kisam hi. A bosa, a mangthangsa ih pumpi sungah nuntakna ih nga kik natu TOPA Jesu ih sung hong ten, hong om tu kisam hi. Tua ahikom John Newton na “Amangthang kei hong kimu kik, Mittaw khua hong musak” ci hi. Lai Thiangtho sungah mihing a bo a mangthangte mittawte taw sonte hi. John 9 sung TOPA Jesu na mittaw khat khua a mu sak kik thu, John Newton na sim ngei nanaak tu in ka um hi.\nDawng 2na sungah\nDawng 2na ih sim ciang Thuthiamna ngawl bangma dang a om ngawl na thu John Newton in ciantak in at hi. Thuthiamna in a thupi mama thu 2 hong hil aa, a khatna in a bo a mangthang ka nuntakna in bangzata in lauhuai ci thu hong tel sak hi. A 2na in TOPA Jesu ka up ciang, tua lauhuai bona, mangthanna pan koibang suakta tu ci thu hong hil hi. John Newton in a dawng 2na a at kakawm in a thin sungah Romte 10:9 ngaisun kawm, phawk kawm tha tu in ka um hi. “Jesu sia Topa hi ci in na kam taw na pualaak a, na thinsung panin, ama sia thina pan Pathian in tho sak kik hi ci in na um le ngupna na nga tu hi.”\nAmazing Grace la a phuakna mun/biakinn\nUpna taw kisai sontena khat ah hibang in kison hi. Tokhum khat in na ngitna hong puazo tu na um le a tungah na to ngam tu hi. Muang vanglak ate a tungah na to buale, a um thathong bekma na hi aa, bangma phattuamna na nga bua tu hi. Na muan na up bangma a tungah na to ciang, tokhum in hong puak zawk hunlam na he tatak pheang tu hi. Na heak tatak thei natu na to sin tu kul aa, na kipiak phot tu kisam hi. Na um takpi le na ngamtatna taw na zui kul hi. Tasiaciang, na upna piicing pheang hi. Suapui awng, TOPA Jesu na um takpi le TOPA atu na kipiak ngam tu kisam lai hi.\nDawng 3na ento lai tawng: John Newton ii nuntak zia hesa ih hile dawng 3na ih sak ciang ih thin ih lung hong kha hong la mama tu in ka um hi.\nKum 6 a phak kum a nu in nusia ahikom, tembaw Captain ahi, a pa pai nana zui in tuipi tungah a patang hun nei susun zangh hi. Hun khat a thet ciang British navy sung tum hikale, a kaltat mama khat in kiciamte hi. A nasep nusia in tai thaap ahikom kiman in thong taak aa, mihon mai ah saat thuak in dann kipia hi. Nikhat ni ciang sal (slave) man tembaw khat ii captain suak hi. Khat vei Brazil pan a tembaw taw hong cia aa, tuipi tung ngei mama hun zangh ahikom, “Imitation of Christ” a kici laibu khat sim hi. Tua laibu sia kum 300 malai ‘Thomas Kempis‘ ii at laibu hi. Tawmvei zawk ciang huipi suangvaal nasia tatak in hong vaa aa, a tembaw tuipi sung tumsuk cip dektakza dong in lauhuai hi. Huipi suangvaal hong thai kik ciang John Newton in nuntakna le thina cisia bang hithong ziam ci in a ngaisutna sung hong piang hi. Ama le ama a bo, maw ahihunlam hong tel thiang hi. A no mama lai a nu ii a hil ngei TOPA kammalte hong phawk kik aa, kisiikna tatak taw khup din in thu ngen aa, TOPA Jesu ngumpa le tanpa in saang thei hi. Lauhuai huipi suangvaal nasia mama pan suatakna nga bek domngawl tawntung nuntakna a ngana thu dawng 3na sungah kician tatak in kimu thei hi. A thuak leitung thina le hell sung a zuatna pan suatakna a nga sia, TOPA ii thuthiamna liinlian bekma hi ci thu ama in thiang tak in kitel hi.\nSuatakna nga in hong pianthak ciang, a nasepna mun laih aa, sal man tembaw tung pan pulpit tung hong theng hi. A khan tawntung tuipi tung hun bo aa, tuipi tung nuam a sa mama John Newton tuipi hong nusia hi. Pathian thu thuukte kum 16 sung hong sin aa, Anglican pawlpi in English khuano khat ahi, Olney khua pawlpi keam tu in nasep pia hi. “Amazing Grace” la sia hi Olney khua pawlpi keam a sep sung a phuak hi. John Newton son bangma (Amazing grace how sweet the song) hi la bangzata in thum aa, lamdang ziam!!\nDawng 1 pan dawng 3na dong John Newton ii phua, at hi John Newton in a lamal, laingual phuak ahihang a la aw sia Edwin Excell na 1910 kum aa vawt hi. Tuhun ih sak dawng 4na zong ama na belap ahi hi.\nTOPA thuthiamna bangzata in thum in ladang ziam!!\nJohn Newton thuhilna Pulpit\nJohn Newton le Mary Newton azi thaan\nThis entry was posted on December 23, 2011, in Grace/Thuthiamna, Hymn, Zawna le Muanna. Bookmark the permalink.\tLeave a comment\n← Thianmang Tong Ciam Phu bang Kho Hen\nAma In Hong Seal Tu Hi →


timestamp: atn

url: =Senior Statistician Analyst Jobs in Belgium - Belgium Jobs - eXpatJobs\nsenior statistician analyst Jobs\nSenior Statistician Analyst Jobs in Belgium\nJanssen Pharmaceutical Companies of Johnson & Johnson is recruiting for a Principal Statistician, located in High Wycombe, United Kingdom.The...\nAbove are the results for senior statistician analyst Jobs. In the left column you can filter these jobs by various filters.


url: =Covid-19 natna bangcih kantan ding ~ Thomas Mung :: ZOMI DAILY\nposted on 16 June 2020 at 4:50 pm Lomkholna: News, Thomasmung, USA, Zomi\nCOVID-19 Alert XVIII: COVID-19 Natna bangcih kantan ding:\nCOVID-19 natna hong om zawh aa kipan i mipi te aading theihuai leh thu suah tuamtuam 50 val bang ka ngelh khin aa, i mipih tampi ten noptuamna tampi ngah cih kaza aa ka lungdam hi. Tulai tak Zomite tenna Tulsa, OK kiim teng leh US mun tuam tuam ah COVID-19 peak khang han han kik in ei Zomite sung ah zong natna ngah tampi kibehlap ahih manin thu ngetna ah phawk tek ni. Topan hih COVID mualpi asawt loin hong kan tan sak zo ding hi.\nNote: Anuai aa steps te leh thu te pen natna khanghun, killawh mahmah hun sung leh “stay at home order” leh Phase 1 reopening hunte sung ah akizang pen hi aa, Phase 2 & 3 reopening te ah adang guidelines te kizui ta hi.\nCOVID-19 bangcih kantan ding:\n1 – Natna kantan zawh nang athupi pen in natna kilawh hun sungin “stay home, save lives” acih mah bangun i inn tek ah om ciat ding ahi hi. Tua hi leh natna ngahna hong tawm mahmah dingaa, kidalna ahoih pen zong ahi hi. Van, nek leh dawn atawm pen nipi 2-3 ding lei khol sa aa koih in akisap kei leh apua lam vak khiat loh ding ahi hi. Vak khiat ding akisap leh zong innkuan sung pan mi khat ta cih bang bek vak khiat bek ding ahi hi. Apua lam pan inn i tun kik ciang khut sil pah in ahih theih leh zong i puan teng laih in kisil pah leng ahoih pen ahi hi. I mawtaw sungah hand sanitizer khat bang koih in tua zong zang den zo leng ahoih pen ahi hi.\n2 – COVID-19 natna kidal nang ahoih pen te CDC recommendation tawh kizui en kik pak leng:\n1) Inn ah om tek ding (akisap kei leh apua vak khia lo ding)\n2) Mi honpi lak (zii, market, grocery, kikhop) pai khiat ciang maituam thuah hamtang ding\n3) 6-feet social distancing zang/bawl ham tang ding\n3 – Ei leh ei i kiupmawh leh ahi zongin COVID-19 positive khat tawh kisawh kha, om kha i hih leh COVID test bawl pah in ni 14 sung quarantine bawl pah ding ahi hi. Siavuan (doctor) ten inn ah isolation hong bawl sak leh koi mah vaak khia nawnlo in ni 14 sung bawl tei tei ding ahi hi.\n4 – A thupi pen khat in ei leh ei natna i neih (positive) cih i theih lian leh i innkuanpih te leh i kiim i pam te tung zumlo tak in genkhia in ei leh ei quarantine bawl in kikep pah ding, koi mah ah vaak khiat nawnloh ding ahi hi. Tua hi leh adang te kilawh nawnlo ding hi. Ei mi sung pen social distancing kinei lo leh contact tracing cih te omlo ahih manin akilawh baih mahmah ding dinmun i hi hi. Tua bek thamlo in natna nei ten genkhia ngam lo in ki imcip ahih manin kilawhna nakpi takin a piangkhia ahi hi.\n5 – Khat leh khat i kimuh ciang kinotset cih te zang nawnloh ding thupi ding ahi hi. Natna kilawh mitampi kinotset na pan cih kimu khia aa, tua i kinotsetna khut tawh i mit, i kam, i nak khat peuhpeuh i lawn khak ciang tua pan virus i sung honglut ahi hi. I kinotset khak leh zong khut sil pah, ahih kei leh hand sanitizer zat pah ding ahi hi. Khuttuam (gloves) zang zo leng ahoih pen ahi hi. Kuan natna nei cih kithei zolo aa, kidawp mahmah ding ahi hi.\n6 – Natna kilawh hun sung hi thei leh khat leh khat inn kihawh cih te nei nawnlo in phone leh FaceTime cih te tawh khat leh khat i ki contact ding hun ahi hi. Khat leh khat tha kipia in kipanpih in information sharing te i bawlkhop ding thupi mahmah hi.\n7 – Natna symptoms lak lopi aa natna nei, positive mi tam mahmah kici aa, tuate hangin mi tampi kilawh hi ci uh hi. Tua pen Asymptomatic kici aa, WHO in zong warning piak na nei khin uh ahi hi. Ih Innkuan sungah zong a cidam atha hat “asymtomatic positive” nei khat in acidam mel lo, tha neilo innkuanpih te khat tung lawh masa pen kici hi. Tua hi aa, khat leh khat ki kholh, kisawh, kinotset loh phot ding ahi hi.\n8 – Natna symptoms (bukkhuk, cisa, naklah) ci te i neih leh zato pai pah ding ahi hi. Zato i pai kei leh zong inn ah om pah in ei leh ei zong kikem thei ahi hi. Doctor te pawlkhat ii genna tawh kizui in Tylenol pen nai 4 hal in ne thei hi ci hi. Ibuprofen (Advil, morin) cih te COVID-19 tawh kituak lo aa nek loh dingin Doctor ten gen uh hi. Tuisa leh lemon, khuizu (honey) cih te hel in dawn den leng hoih mahmah hi ci hi. Tuisa leh Sing (ginger) zong hoih kici hi. Mi tampi zato pai lo in amau leh amau kikhoi aa, COVID-19 pan adam kik tam mahmah hi.\n9 – Covid-19 nat na i cih in eima mawhna tawh akingah natna hi het lo hi. Mipi ten zong Covid-19 nei te khenbawl het lo in i kimawh sak loh ding, i ki lipkhap loh ding leh tha i piak tek ding leh i ki huh tek ding thupi mahmah hi. Hih natna pen adam thei hi aa, adam kik tam zaw cih i theih tek ding thupi mahmah hi.\n10 – COVID-19 positive sa khat pen negative result a ngah kik ma teng midang tung kilawh thei lai aa, koi mah pai khia lo in adang te tawh kisawh kha kei leng ahoih pen hi cih tel ciat huai mahmah hi. US gam ah akilawh kik 30% bang tua pan ahih manin kidawp huai mahmah hi. Positive sa khat i hih leh i Siavuan te gen in test bawl kik hamtang ding thupi dingaa, i test kik pen negative ahih leh belh ni sim nasepna pongman kibawl thei kik ta ahi hi.\n11 – Abeisa kha nih sung ko omna DC Area kiim ah zong COVID-19 peak asang pen hun kitungaa tua mualpi pen akikan tan khin suak in, tun belh DC Area lam ah natna kiam lam ma nawh ta hi. Zomi sungah Natna ngah (positive) tampi kiom aa, asi zong kiom khin ahi hi. Tua hun sungin hih i thu suahsak te tawh akikantan to to zo hong suak ahi hi.\nMore: US ah Covid-19 tawh asi mi thein khat val phata\nHih nakna in a zum huai nakna hi lo aa, hoih tak kikhoi kikem peuh leng atamzaw adam kik natna ahi hi. Percentage in en leng atamzaw dam kik uh hi. Ahi zongin pulnatna ahih mah bangin kilawh ding abaih mahmah ahih manin akua apeuh kidawp mahmah tek ding ahi hi. Topan i omna ciat ah hong kembit in hih COVID mualpi i kantan zawh nang hong siam ta hen. Thomas On Sian Mung ( Thomas Mung Guite) June 15, 2020 Washington D.C\nPrevious: Zomi te kithutuak theih nading in thu 5 ~ King Mang\nNext: Thupha leh Gamh ii naak ~ Rev. Mang Tungg Thang


url: =Vondeih Kep Ding – 80 (Dimno’ Pa) :: ZOMI DAILY\nposted on 2 December 2016 at 8:50 am Lomkholna: Article, Paukhankap\nTawngno aw, lungsim picingte om zia leh gamtat zia khat hong gen nuam ing. Kua mah dang hilo-in i gam suahtak na dingin hong makaih Bogyoke Aung San thu hi.\nZingsang khat innliim ah niangphan dawn in aom laitak a innkuan pih nu, Daw Khin Gyi zii (bazaar) pai hong ciah hong mu-in, alung hong kim meello hi. A dendeuh ciangin innliim ah Daw Khin Gyi hong sam,\n“Gyi, tuadan in galkap te na zii’ paina lawhkhai te tawi sak nawn ke’n,”\n“Ke’n tuadan deihlo hi’ng.”\n“Amau pen gam adingte hi,” hong ci hi.\nMi picingte lungsim puak pen hidan na hi mawk hi. Hih tangthu kasim cil in ka lungsim hong sukha lua mahmah ahih manin ka khitui luanlawh liang hi.\nLungsim picing te mah dinmun sang atung ahih lam phawk sansan ing.\nInn kaom lai-in i khuaveng a hausa khat bangin khuasung tangko pa pen amau inn nasem bang khat in bawl liang hi. Vok an pia sak in, nau kem sak in, zii pai sak in, a kisapna khempeuh ah sawltak in zangh hi. A taktak in cileng amau pen khuasung adingin nasem te hi-a, hausa pa’ inn nasep ding hilo hi.\nTuin ahih leh nidang hun lai danin gamta in um nawn sam kengh.\nTawngno aw, laisim in mipilte thugen te ngai niloh in maw. Tua hileh a hoihlo na lungsim puak te damdam in hong kihei hei-in picing lungsim nei toto ding hiteh! Na lungsim a picing masiah koi mah ah gualzawhna ngah zolo ding na hi maw!\nPrevious: A Kawm Zeisu (Jesus The Borrrower) ~ Khaineu Hatlang\nNext: Malaysia ah numei bekin ahawltheih Taxi Service khat kipanthak ~ ZD


url: =WoRMS - World Register of Marine Species - Noumea hongkongiensis Rudman, 1990\nNoumea hongkongiensis Rudman, 1990\nNoumea hongkongiensis (Species)\nVerconia hongkongiensis (Rudman, 1990)\nNoumea hongkongensis [sic] (misspelling)\nMolluscaBase eds. (2021). MolluscaBase. Noumea hongkongiensis Rudman, 1990. Accessed through: World Register of Marine Species at: http://www.marinespecies.org/aphia.php?p=taxdetails&id=606232 on 2021-07-30\nTo Sea Slug Forum (via archive.org) Note: Same photo as in original description. (from synonym Noumea hongkongensis [sic])


url: =Start Over You searched for: Subject Neighborhood and Community Associations ✖Remove constraint Subject: Neighborhood and Community Associations Subject Landlord and tenant--New York (State) ✖Remove constraint Subject: Landlord and tenant--New York (State) Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Clippings ✖Remove constraint Subject: Clippings Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Collecting Area New York State Modern Political Archive ✖Remove constraint Collecting Area: New York State Modern Political Archive


url: =Kua in lampi ong sialsakding? ~ Khaineu Hatlangh :: ZOMI DAILY\nposted on 10 June 2016 at 5:00 pm UTC+9:30 Lomkholna: Article, KhaineuHatlangh\nLampi sial huai lua ta…. lampite neu lua…. to lua… kawilua hi ven…. kua in lampi ong sial sak ding???? GZA te in ong sialsak ding maw.?? Kumpi te in ong sialsak ding maw.?? Khuasung hausa ulian te in ong sialsak ding maw.?? KUA IN LAMPI ONG SIAL SAK DING??\nThem cik en suk pak ni… Khamtung gam khuata lam khawng ah ii zin ciangin lampi neu ban ah to/suk in kenlailai hi. Tua bang lampi te ah ihpai ciangin ih lampai na bek hilo ih launa, ihki khuangkhohna tengin zong ong gim sak tuam mahmah hi. Khua lam khawng ah Makai Ulian khat ong pai ding ciangin taangtha ki kuan in nakpi takin na ki sem in lam ki sial hi. Lampi gol henla totnop leh ki gimlo tuam zen hi. Tua hi aa lamgol leh lamnuam ki tawn nuam ciat ahih manin lampi pen nak sial huai mahmah hi.\nLai Siangtho sung ii et ciangin aminthang lamsialpa khat na om hi. Luke 1:17 “Amah pen kamsang Elijah mah bangin thahatna leh vangliatna tawh Pasian mai-ah hong mapai ding hi. Pate leh tate kilemsak kikin, mihoihte’ lungsim bang a neihna dingun thumanglo mite’ lungsim heisak ding a, Topa-a’ dingin a kilawm dingin mite a bawlkhol ding hi,” a ci hi.” Zeisu ong suahna ding, ong pai na dingin lampi sial kholh kul dan hih tuak hi.\nLamsialpa nasep Pate leh tate ki lemsak cih ii et ciangin a lungkhauh, a genhak, a philcin, leh a lehdo mi te a lungsim uh tamzan sakin mualte tokhia in guamkuak te vukh ding aa lampi kawi te tangsak iin totaam ding a hih tuak hi. Mihoiht’e lungsim bang a neihna dingun thumanglo mite’ lungsim heisak ding cih en leuleu leng, amau leh amau pil ki sa tei kisa aa a ki gen thukhat mansawmlo phadeuh paupeeng, thumanglo, a lehtat mite a lungsim te uh heikik ding na sep na hihi. Topa-a’ dingin a kilawm dingin mite a bawlkhol ding hih a tung aa te a zawhkhit ciangin mi te Topa a ding ki lawm pan ding hi.\nZeisu ong suah pawi ong tung ding hita aa (ani aki theihloh hangin khuadam hun sung) Zeisu ong suahna dingin ei Zeisu a it anung zui mite in lampi ii sial kul ding hi. Zeisu ii lungsim sungah ong suah theihna dingin ei mahmah in zong ii lungsim lampi ii sial kul ta ding hi. Ei leh ei ki en kik iin ka pa, ka sanggam, ka lawmte leh ka khuapihte tawh a ki lemlo mi ka hiam…. ka ki lemlohna bang hang hiam…. ka lungsim a khauh luat man hiam…. kei leh kei ka kiphatsak luat man hiam…za deihlua, min deihlua, sum en lua….lua tampi takin ka nuntakna ong tuam lua kha hiam…Hoih tak ki sitpha kik ni… Tua bang lungsim gitlohna, huaihamna leh ki elna lungsim ii neih lai siah Zeisu ii sungah ong suak theilo ding hi. Mihing pen k icing omlo aa…ii lungsim ngeina taktak tawh ahoih kua mah om hetlo hi hang.\nMite lungsim puah dingin kua in ki cing aa kua hoih hiam..ci in khat leh khat zong ki thanem suah thei lua hi. Ahi zongin mite lungsim apuah dingin ii ki cing zo kei zongin ei mah leh eimah lungsim ki puah hun lua ta hi…. Zeisu na lungsim sung, na nuntakna sung, na innkuan bangkhua sung, leh na khuasungah ong suahna dingin KUA IN LAMPI SIAL DING HIAM??? Ih biak Topa in a ki cinglo ahuaiham, a ngongtat, a langdo, leh ahoihlo ii lungsim te ii ki puah zawhna ding tha ong guan henla, tuni in ii nuntakna sung, innkuan sung, khua sung leh mimal khat ciat nuntakna sungah thupha ong puak naungek Zeisu ong nungta ta hen. Amen!\nPrevious: Zomi te tungah thupha hong kiptheih nading in Sawm Akhat\nNext: Kha Brake ~ Evan. Do Khup\nAcihtak lo tawh akibat hang a kicing mahmah gamtat luhek pawlkhat


url: =North Korea khuapi Pyongyang City ah American gammi khat kiman: Tony Kim :: ZOMI DAILY\nNorth Korea gamsung ah US Citizen khat matthuakbeh leuleu ahih manin, tuciangciang North Korea gamsung ah American gammi akiman mi 3 phakhinta cih Fox News pan kiza hi.\nMat athuak American gammipa minpen Tony Kim kici a, Korea minzong atuamin “Kim Sang-duk” ci’n aneikhat ahihi. Pyongyang University of Science and Technology ah Chancellor asem laitak ahi Park Chan-mo ii genkhiatna ah American gammipa pen Saturday ni in akiman cihi.\nTony Kim pen Pyongyang University ah Accounting ahilh hi a, asepzawh khakhat khawngbek hipan hi. North Korea gampan in ciahkhiatsawm ahih manin, Pyongyang’s international airport panin kumpi thunei te’n amat uh ahihi.\nUniversity Spokesman khat ii genkhiatna ah Tony Kim pen North Korea gampan in azi tawh China gamlam zuanin vanleng tawh aciah khiatsawm laitak in Pyongyang’s international airport panin mat athuak cihi.\nNorth Korea khuapi ahi Pyongyang aom Swedish Embassy in agenkhiatna ah Korean-American khat matthuak cihciangbek genkhia uh a, athu akician in genbehna neilo uhhi.\nUnited States leh North Korea gamnih kikal ah Diplomatic Relations kizopna omlo ahih manin, Consular Affairs kisai aom ciangin Swedish Embassy in avaihawmsakzel ahihi.\nState Department inzong U.S. Citizen khat North Korea gamsung ah kiman cih kathei uh ci a, ahi zongin Privacy ngaihsutsakna in bangmah genkhianuam nailo uhhi. “due to privacy considerations”\nTony Kim pen nidang in China gamsung aom Yanbian University of Science and Technology ah laihilh asem ngeikhat hi a, tuapanin North Korea, Pyongyang City ah akituah ahihi.\nSunday nitaklamdong North Korea’s Official Media te’n hih Tony Kim ii akimatvai bangmah genkhiat pulakna neinailo uh cihi.\nPyongyang University of Science and Technology pen North Korea gamsung ah Private University khatbek aneih sunsun uh ahihi. 2010 kumpan in akipan uh hi a, hih University ah gamdangmi laihilh tampi om kici hi. ZD Sawltak #zomidaily\nPrevious: Christian Hymn te’ tangthu: Zeisu Ading Nuntak Maan Ka Nungta\nNext: Chicago ah numeino khat asam Color zutkha ahih manin sanginn Class pan ki hawlkhia


url: =Sihna in nangtung vang neinawnlo ~ Rev. Fr. Damian Dal :: ZOMI DAILY\nposted on 22 November 2014 at 2:55 pm Lomkholna: Article, Dahpihna, DamianDal, Zomi\nSihna in nangtung vang neinawnlo\nSihvui hun in asang, mihing ngaihsutna in atelzawh loh, upna thusungah eite hong nuntakpih hi. Sihvui hun te ah i ki hel sialsial in, thu namthum i phawkden hi: (i) mihing a piang, sihna kipelh theilo, (ii) mihing a piang nuntak hun tom, (iii) mihing apiang vanmi melpua a thokik ding, cih thu ahihi. Sihna in khual neilo a, sih hun ding hong kigen khollo hi. Sihna in supna lianpen hi a, na khempeuh te bei mang ta hi. Abei lo thu khat om a, tua in a thokik Topa tungah i upna ahihi. A thokik Topa sungah i nuntak na i phuta, ama tungah kilam ihih man in, (Col 2: 6-7), sihna tungah upna in malngal na hongpia hi. Upna hangin, sihna in mihingte tungah vangnei zonawn lo a, sihna ii vangletna in eite hong susia zonawn lo hi. Nuntakna in sihna sangin vanglian zaw a, sihna in nuntakna susia zo lo hi. Pasian in nuntakna phungpi leh nuntakna taktak hi a, sihna in Pasian piak nuntakna tungah gualzawh na lakding hanciam himah ta leh, sihna a zo Topa, Jesu hangin “sihna aw nagu koi ah omzenzen ahi hiam” i ci thei ta hi.\nChristu Jesu sungah tuisawpna (baptism) angah khinsa mi khat in, mihing si mawkmawk ahi nawn kei hi. Amah in, Jesu Topa sungah, Jesu Topa tawh asikhawm ahihi. Jesu sungah sihna in mihing sihna gu, mihing sihna tangthu, mihing sihna thuzung khempeuh kikhel sak hi. Jesu sungah asi mi in, Jesu Topa tawh athokik dinghi cih thu Laisiangtho sungah honghilh ahih manin, Topa i phat hi. Sihna leh thawhkikna cih thunih kikal ah eite ih nungta hi. Sihna in nakhempeuh kikhelsak ahih manin, sihciangin nakhempeuh te angei bangnawn lo ta hi. Tua kikhel na hangin, eite dah in i kap hi. Tua kikhelna in eite telna, theihna, muhna te sangin, saangzaw ahihman in, eite in i telloh thu, i theihloh thu, i ciapkhak ngeinai loh, i muhkhak ngeinai loh nuntakzia te hangin sihna hongtun ciangin, i gen ding thu, i paukhiatding kammal nangawn i muzo nawn kei hi. Ahi zongin, nakhempeuh akikhelsak sihna in, a um mite adingin, Christu Topa sungah athak nuntakna lamah kikhelna lianpi hi cih hongthei sak ahih manin, upna hongpiak pilna, theihna in eite tha hongdim kik hi. Topa minthangna hi ta hen!\nSihvuina hun in, Christian taktak te adingin, leitung vai tangthu tuanthu suthun ahi masa kei hi. Sihvui hun ihcih in Sihna leh Thawhkikna thuthuk ahi, Christian te upna thu tawh kisai in, athu pi penpen thu nih thakhat thu in ahawm agen ihihi. Leitung pan hongpaisan mikhat adingin, leitung thu te kisam nawnlo hi. Ama adingin, ama utna, atupna, adeihna, anuntakpih dinga atel Sihna azo Topa thu leh la te ihsutsut ding, amah tawh Topa thu, Topa la anunung ihawmkhopna ahi zaw hi.\nTu in, hong nusia, i it, upna thu sungah eite tampi Pasian thuman thutak leh, sacramentu te tawh hongvak, hongpattah, honghuai, hongkem hongmapi, Pasian siampi hihna sungah ka naseppih, Fr Isidore Tuang Khan Pau ii leitung hun nunung ahihna thu i thei ciat hi. Amah kua hiam? Amah in mitampi tak te, tuisawpna tawh Pasian tanu/pa asuaksak pa ahihi. Eite adingin gimna, natna, lungkhamna thuak mah taleh, biakpiakna tawh Pasian thupha hongngetsak pa ahihi. Eite mawhna te Pasian mintawh hongmaisak pa hihi. Sathau siangtho nuhna tawh, Pasian hehpihna mi tampi te tungah ahawm khia pa Fr Isidore Tuang Pau ahihi. Kiteen na sacramentu hongpiak na tawh, Pawlpi tangin eite Pasian mai ah asiantho kiteen na hongngah sak pa hihi. Amah hangin, vantung thupha, leitung thupha tampi i ngah om hi mah tase leh, lungkham na, dahna, khuangaih lunglenna athuak hun in, i dahpih kei khading hi; zong i theihpih i telpih kei phial kha ding hi. Tua zahdong in, mite ii theihloh in anungta Fr Isidore Tuang Pau ahihi. Ama tungah itna leiba aba tampi i om kha ding hi. Tua te khempeuh ama kham lukhu ding hita hen. Ama siampi hihna sungah, asiampi khat a alamsang i Topa Jesu in, ama kha nasang in vangliatna puanpak tawh natuam ding ahihman in, lungdamna tawh hong it Topa i phat hi.\nChristu Jesu sungah upna mite pia in, tawisawpna tawh mi tampi te Pasian tanu/pa suahna apia Thuciamthak sungah siampi ahi, Fr Isidore Tuang Khan Pau tungah sihna in vangliat na nei nawnlo hi. Aki cing nuntakna apia Topa in sihna zawhloh nuntakna sungah amah kikhelsak ta hi. Kong it uh, kong zahtak uh, siampi hihna ah, ka naseppih, Khathu ah kote pa ahi Rev. Fr Isidore Tuang Khan Pau aw, leitung na hun nunnung ni in, hih kalai tawh, leitungah Pasian na itna hangin, nasep nabawlna te kongpah tawi hi. Tawntung nuntakna sungah omta nahih manin, i Topa Jesu Christu sungah khutlen in kongnoh set hi.\nBy Rev. Fr Damian Dal\nLeuven, Belgium (tawmvei)\nPrevious: Ka phawkkhak velval kanu kam – 5\nNext: A piangsakpa Pasian mah lamdang sa semsem ing (1)


url: =Nulepa Pawi Pahtawina ~ Fr. Khuppi :: ZOMI DAILY\nposted on 7 November 2013 at 9:04 am Lomkholna: Article, RaphelKhuppi, TuunlehZua\nKumsial kumsial in July kha hong tunciang, Nulepa pawi hong naita cih akua mahciat in thei in, Nulepa pahtawina tuamtuam te bawlna dingin khangno te kibuai mahmah hi. Kei zong Nulepate ka pahtawina ding adang bangmah neilo kahih manin hih thelnahno tawh pahtawina ka pia nuam hi.\nNulepa thumang angahlawh pek ci-in zomi te‘n Paunak kinei hi. Pasian thukham in, “Na Nu na Pa zah tak in” ci hi. Kawlte biakna ahzong, Nulepa te pen Pasian tawh kiza kim in koih uh hi. Tua ahih manin, Nulepa te pen ih Leitung pasian cileng zong kikhiallo ding hi. Banghanghiam cih leh, Pasian in Adam le Eve apian sak khit teh ama khut tawh mihingte piangsak nawnlo a, ama tangin mihing te mah zangin piansakna (Creation) maban zom sak hi. Tua Piansakna naseppi pen Nulepa ten hong zomto a, tuni ciang dong kisem in leitung bei dong kisem paisuak lai ding hi.\nTua hi-a tua piansakna naseppi asem Nulepate pen leitung pasian in kingaihsun in, Vantung Pa Pasian mahmah in zong zahtak dingin thukham hongpia hi. Azahtak huai taktk ahihna uh le Nulepate in tate ading bangzah takin singim lunggim in, thaguithatang san a, cituiguh kangliang in gim le tawl thuak uh hiam cih ih muhcian theih nadingin anuai a tangthu tomno in ih mitkhua hongvak sak hi. Hih tangthu pen nuntakna nei, ngaihsutna aneilo gua khat le huanneipa thu hi-a, Huanneipipa ahi, Pasian in Nulepate azatzia zong ih mitkha ah hong musak hi.\nKhatveilai in, huanneipa khat in ahuankiu khat ah guaphung hoih mahmah khat nei hi. Kumkhat khit kumkhat guate hong khangin hong picing mahmah hi. Tua leh nikhat ni ciangin huanneipa zong guaphungah honghawh in, asaupen le amaampen khat geiah dingin hibangin ci hi. “Lawm aw, nang kongzang nuam hi.”…Tua gua in zong dawngkik a, “Pu aw, nong zat nopnak leh nakisapna peuhpeuh ah hong zang in, akigingsa in ka om hi,” ci hi.\nTua leh huanneipa zong tawmvei alungngaih khit ciangin, “Lawm aw, nang kongzatnop hang phelnih kong suah kul ding ahih manin piang thei lo hi.” ci hi. Tua leh Gua in zong, “Kei… hih gua khempeuh lak ah ahoih penpen hi-a bang hangin hong phelkhap sawm mawk nahiam pu aw? …ahih theihleh, na deihna munmun ah hong zang inla ahizongin hong phel kham kei tapeuh in…” ci-in thum ngeungau hi. Apu in zong “Kong phelkhap loh-in nang kong zang thei kei ding hi.” cih san leuleu hi.\nTua lai tak in mualdawn pan hoihkhi hong laangin tua huih nunna lamlam ah guatehte kivei diaidiai kawm in, Gua in, “Ahileh pu aw, kei phelnih nongsuah loh in hongzang theilo ding na hihleh hongphel kham mai ve leh” ci hi.\nHuanneipa in zong genkik leuleu a, “Phelkham bek hilo, nang pen hong phuk ding, tua khitteh na khiangte le na tehte hong heuh siang ding hilai,”…Tua leh Gua in, “Hilailai ding maw pu,, tua hileh ka hoihna khempeuh bei taktak ta ve maw… ahih theihleh ka khiangte le ka tehte beek hong suksiatsak kei ta peuh ve” ci-in thuum leuleu hi.\n“Nakhiangte le natehte ka heuhkhiat lo in, nang hong zang theilo ding hiveng” ci-in apu in gen teitei ahih manin, gua zong acihna dingdang thei nawnlo in apu lungsim om bangin a hih nading in hong lungkim ta hi.\nApu in khat vei genkik leuleu a, “Nateh, nakhiangte bek hilo in na sunga om na lungtang mitte khempeuh zong ka lakkhiat kulding hi veh aw”…Gua in zong, “Pu aw, nang cih bangbang hita hen, na deihna munmun ah na deih bangin hongzang in,” ci ta hi.\nTua ciangin, huanneipa zong temtawng khat la-a, tua gua abul panin phuk in, akhiang atehteng aheuhsiang sitset khitteh alai panin phelnih suah in, asunga om amit/ataang khempeuh zong lakhia siang hi. Tua khit ciangin phelnih asuahsa Gua pen aliangah pua in, tui akisam mahmah amehlei bawlna huansungah apaipih khitteh, tuinak pan tui lakna tuizawn/tuizawl in hong zang hi. Nisa in kangin akeucip Mehlei in tui hong ngah ta ahih manin Huanpicing hong suak a, alimci mahmah mehteh mehgah tampi tak hongpiang hi.\nAsimkha mimalkim leh Zomi innkuan Nulepate khempeuh tungah Topa’n a thakin, thupha hong pia ta hen… Misiangtho Joachim le Anna te aw…kote aa dingin thu hong ngetsak tan… Christu itna sungah, Topa Khuppi\nPrevious: Takkheh Zomi (Part 1) ~ David Tuang\nNext: Remembrance Day (Lest we forget) – Phawkden ni (Manghilh kha leng)\nPu Dal Khan Mang (ZCD MP candidate)\nTulaai Leitung Thuthang Tuamtuam Updates April 14, 2016


url: =Clover (TETSUHIRO Hirakawa) 3 - Read Clover (TETSUHIRO Hirakawa) 3 Online - Page 2\nClover (TETSUHIRO Hirakawa) 3\nTip: Click on the Clover (TETSUHIRO Hirakawa) 3 manga image to go to the next page. You can use left and right keyboard keys to browse between pages.\nClover (TETSUHIRO Hirakawa) 3 Chapter Navigation:\nNext Chapter: Clover (TETSUHIRO Hirakawa) 4: Conclusion\nPrevious Chapter: Clover (TETSUHIRO Hirakawa) 2: Hayato & Tomoki & Kenji\nClover (TETSUHIRO Hirakawa) 3 - Read Clover (TETSUHIRO Hirakawa) Chapter 3\nClover (TETSUHIRO Hirakawa) 3 released in manga panda fastest, recommend your friends to read Clover (TETSUHIRO Hirakawa) 3 now!\nTags: read Clover (TETSUHIRO Hirakawa) 3 english, Clover (TETSUHIRO Hirakawa) 3 raw manga, Clover (TETSUHIRO Hirakawa) 3 online, Clover (TETSUHIRO Hirakawa) 3 chap, Clover (TETSUHIRO Hirakawa) 3 chapter, Clover (TETSUHIRO Hirakawa) 3 high quality, Clover (TETSUHIRO Hirakawa) 3 manga scan\nClover (TETSUHIRO Hirakawa) 3 Manga Relations\nFairy Tail Zero 13 Gintama Crown NAKANISHI Tatsurou Love So Life Nanatsu no Taizai High School of the Dead Berserk Manga Kuroko no Basket 275 Flying Free Manga Pandora Hearts Manga Freezing 213 Deadman Wonderland 58


url: =Zogam ah Laisinzia' Laizatzia in minam gawm ding maw? Khen ding?\nLai thupitna kitel mahmah tek a, Laitawh gamkeekna zong mazang mahmah ahihlam kitel tek hi. Zogam ah laisinzia ding tawh kipawlin amunmun tek ki hanciam tek ahihi.Zomi sung laisinzia ding leh minamlai diktak neih ding in thupi tak in kingaihsun tek a, ahihtheih top in kihan ciam tek ahihi.\nZogam ( Chin state) sung ah khuapi 9 leh khuapi laihawl 3 kinei hi a, hih sung ah laisin ding in lawngkhat in akipai theinailo ahih lam kimu thei ahihi. Banghiam cih leh Mara Literature and Culture Committee, Yangon (MLCCY) in zong apianpih kammal leh pau kem nuam in mapan na nei ta a, Mara khua 55 bang omna mun te ah tanlang pan tanli ciang sin ding laibu 1000 kim bang bawl khia ta uh ahi cih thu Mara Literature and Culture Committee Dr LB Siama gen khia zo ahihi. Asepzia dingte Dr Bamaung tungah zong vaikhakna nei zo ahihi cih tukum 2013 March 25 in sem khia zo ahihlam khunumthung pan phuang khia ahihi.\nHakha in laizo asinzong, Zomi in zolai ihsin zong, Mara in mara lai asinzong avek in ABC laimal ding vive hi a, Hih ABC laimal Zogam sung kizang dingveve pen kammal khat in laisinzia apai kei leh minam sung lungsim kielpuakna hong om ding ahihi. Bang hiamcih leh Zogam sungah zumkhatsung ah zat theihding lai hongsuak ngeilo ahihi. Kumpi nasem ding khangthak Zomi te Mara khua ah kumpi na sem ding a, Mara te Zomi telak kumpi nasem kiom ding a tua sung asawtsawt te kawlpau mah kizang veve in kawllai mah tawh zumvaihawmna pai veve ding suak ahihi.Kawlai zangloding cihna hituanlo hi.\nHih mun i et kik tak ciang in minamlai kician taktak aneilo ihih lam leh neina pi iphuah loh isin noplohna ei leh ei gutui kidawnsak te ihihi. Tua man in Laimi, Khumi, Mara, Zotung tesang in imadawk zawk na ding in eite in minamlai kician tak neihna dung zui in akinte in sinsakna mahonsak kul ahihi. Eite hunah minamlai kisin manlo kihilh manlo ihih man in leh Laitawh gamkeekna huangsung ah kikhumbulh cip lai man in pau kilamdangsak a, minam kikhenna leh kitel khilhna piangsak ahihi.\nTuta dih in Gampua om peuhman in Cope laibawl pen limsin mahmah ding hang a, naupangte in Zomi pau atelna ding in kihilh mahmah ding ahihi. Gamsung Zogam om leuleu te ading in asang zawdeuh in kah toh kul leuleu a, Laimi, Mara, Khumi tesang madawk zawh nading in Zominamlai hoihtak in sin ziahziah ding hun ahihi. Tua hileh amau tesang in minamlian ihihna kilangzaw a, thuvai hawmna khat peuhpeuh a, Zomi in minamlai neihna tawh gualtung tuangzaw ding ahihi.Banghiam cih leh amaute laitheih pen eite in kisimsak thei lel a, eite laitheih pen amau in sim thei hetlo lel ahihi.\nZumvai mingelh bekna Sign na munah minamlai gelh kekkek bek leng zong' hong phat na kammal izak kikloh hang in, alungsim tawng ah hongzahtak sim gige ding ahihi. Tua man in amau te laisinna in minam kikhenna suak ding a, Ei lai nei minam te hang in minam kigawmna hunkhat teh piangding ahihi.


url: =Tuihual leh Hun in kuamah ngak lo hi ~ Dr. Sian Za Kham :: ZOMI DAILY\nTuihual leh Hun in kuamah ngak lo hi ~ Dr. Sian Za Kham\nposted on 25 January 2016 at 6:34 pm Lomkholna: Article, Education\nHih thulu pen Mangpau in, “Tide and time wait for no one” ci hi. Hih paunak pen a ciapteh huai khat hi, cih gen nuam masa ing. Tuipi kianga teng mite in tuipi huai tawh kizomin limtakin tel phadiak ding uh hi. Tua mah bangin hun i cih bang hiam cih pen leitung mihing a kua mapeuh in limtakin thei tek ding uh cih zong gen kul lo ding hi. Ahi zongin, hun manphatna pen limtakin theih huai lua ahih manin, hih thulu tungtawnin kikup dingin kong telkhia hi.\n1. Hun pen mihing khempeuh in lei kul lo a, i neih na khat hi.\nLeitung ah, kumpi lian pen pa a kipan mihing a zawng a mang in, “hun” kinei ciat hi. Dangka tawh kilei thei lo, a man tuat le hang tuat zawh loh zah a, na manpha in, “hun” ahi hi. Israelte prime minister a sem ngei, a minthang mahmah khat ahi, Simon Peres in hun manphatna hi bangin na gen hi. “Time is the most precious commodity in the world. Not a minute should be wasted”. Hun i cih in i neihsa na khempeuh lakah manpha pen hi. Minute khat zong mawkbeisak ding hi lo hi, na ci hi.\n2. Hun khintoh nilohna in hun guuta ahi hi.\nHih tawh kizomin, tu mahmah a i sep theih na khat pen khinto to lehang i hun manpha pi a taan hi hang a, zan ihmut kaal a, guta khat in i van manpha ong guksak tawh kibang hi. Van khat peuh i mansuah teh kizong kik thei a, hun zat siam lo a, i mawk beisak leh cikmah hunin kingah kik thei lo hi.\n3. Leitungah hun maan ding thupi lua hi.\nMangpau in, punctuality kici hi. Hun maanna pen thupi mahmah hi. Hun maan i cih ciangin, nasep silbawlna ah minute khat zong zekai lo a, a hun maan lianlian a sepna, zongsatna neihna ahi hi, Gentehna in, sangnaupang khat sangkah hun lap lianlianin ni simin a khan sungah zekai hetlo in tung lianlian leh, a sia te’n pakta bek thamlo in, a lai zong vuanzo in, a gol ciangin mi pil leh mi lianpi suakto thei ding hi.\nKumpi nasem u lian khat in hun manmanin zumkah leh a tungsiahte pahtaak ngahin, za khangto in minphatna zong ngahto thei pah hi. Tua hi lo in ah ut hunhunin zumkah, zumtuak cih bangin om leh minsiat leh zakhan loh thuah ding hi. Sumbuk zuakpa khat zong ni simin a kong a hun manin hong leh van limtakin khawng ding a, a ut hunhunin a sumbuk hong leh a vanlei mite zong nakpi takin tawm tuam pah ding hi.\n4. Hun hoih hun pha i ngah nop leh zingsang tho baih mahmah ding kisam hi.\nLeitung mi minthang, mi pil mi liante a tangthu uh va kan leng, zingsang a thobaih vive na hi uh hi. Mangkangte paunak khat ah, “Early to bed and early to rise is the way to be healthy, wealthy and wise,” ci hi. Cihnopna ah, nitak lum baih, zingsang tho baih leng cidam ding, hau ding, pil ding; hi teng leitung ah, kuan deih lo ding hiam? I pu i pa te’n zong, hi bang paunak na nei uh hi, “Zingsang lol lo, zumei tuan lo, khangual ban lo” na ci uh hi.\nHih kampau pen ka neu lai-in ka pa in, thuhilhna in ong nei den hi. Zumei tuan a cihna pen kithei kim khol lo kha ding hi. Nidang hun lai-in, i Zogam ah, lo khawh lo buang nasep dang om khol lo hi. Tua hi a, zingsang khuavak ma in lo kikuan, zusa te’n zan niloh an zong, khuavak madeuhin a kua sung lut, sun niloh a kua sungah tawlnga, zingsang khuavak ma-a lokuan te’n zusa a kua lut ma-in lo lampi a vaak zusate a mei va siikkha uh hi, cihna hi.\nI khanglui mi (papi) te a kizen vanglakte zumei tuan kha hel in lokuan uh a, tuabang mite mah in midangte sangin an hauzaw pah uh hi. Tuabang hi lo a, vaihamsan khit khawng a lo lam a zuan diaidiai te’n an hau lo pah uh hi.\n5. Leitungah Pasian piaksak na khempeuh in hun nei ciat hi.\nLai Siangtho Lui, Thuhilhna 3:1 ah, “Hih leitungah a piang thu khempeuh, Pasian in ama pian hun dinga a sehsa hunin a piansak ahi hi” ci hi. Hih tawh kizom in, i khuahunte ngaihsun leng: ei gamah, tuuk, phalbi leh khuakhal ci-in kum khatin khuahun thum i nei hi. I zo la (khuado la) a ei Tedim mi te’n i neih khat en pak leng: “(a) Lummei ong kaai ciiciai e khua vannuai ah, tuuk leh khal kidan nading aw e. (b) Tuuk leh khal kidan nading luum mei ong kai, khua van theng leh khua dai lawm aw e.”\nAkhiatna in, i kim i pam ah mei kaai, tua in tuuk hun leh khuakhal hun ong kikhen nading hi. Tua bang a mei ong kaai a bei ciangin khuadam hun in ong zom hi, cihna ahi hi. Hih la pen khuado la taktak hi. “Do na lingling, do na lingling e, gualin kum khua do na lingling e. Gual in kum khua do na lingling e, do han ah nau bang ka kap tah e,” i cih la pen, dah la hi-a khuado la, hi lo zaw hi ci leng kikhial lo ding hi.\nHih leitungah mihingte nuntak hun pen kum 70 bang hi a, cidam leng kum 80 bang hi thei hi (Late 90:10). Mipilte’ lai-atnate ah, leitung mihingte khualzinmi tawh kibang hi. Tua hi-in, a tun nading inn a tun mateng tawlngak hun ding nei lo hi. Vantung gam a tun ciang bekin tawlnga thei pan ding hi. I sih matengin bangmah sem loin mawk om ding hi lo hi. Mihing khat in a nuntak nadingin thasanin hanciamna a neih kei leh a sisa tawh kibang lel hi, ci uh hi.\nLeitung ah pilna siamna pen bang zah takin sang hiam cih leh, pilna sang penpen, Ph.D. thuap bangzah i neih hangin i khantawnin pilna i sin tohtoh hangin ah a vekin kithei khin zo ngei lo ding hi, ci-in mi pil te’n gen hi. Leitung ah Mangkangte, pilna lam a nakpi tak a minthang pen pa khat ahi, Newton in hih bang na ci hi, “I am gathering pebbles on the seashore, while the vast ocean of knowledge lies before me unexplored.” Tuipi gei ah suangtang kaikhawm a ka om laitak in, tuipi zah a lian pilna a kimu khin nailo in om hi, ci hi.\nEi Zomite a kua cih ka gen nopna hi lo in, College degree khat peuh i ngah ciang, pilna a sang tung khin lua ta kisa in, zu nekna lam hanciamin, hun kimawkbeisak thei hi. Tua mah bangin nidang hun lai a, eimite sum hau masa pawl khat te’n, zu mah nek ding na bulphuh uh a, hi bang la na sa uh hi, (a) Ning zune a thei sen lawmgual tawh, hauta mang pian e, khua ka ngailo e. (b) Hauta mang pian e khua ka ngailo e, sesum phungcing e, zolei lawm tang thot ka ngai lo e.\nA cihnopna ah, ka lawm ka gual tawh zu ne in ka om laitakin, mi hau, mi liante mah bangin khuatang phawk lo in ka om hi. Kuamah awlmawh lo, sum zong hau lua in, lokho in lawm thot ding bang ka ngaihsun kha vet kei hi, ci-in la na sa uh a, khuatang phawk lo in gualnopna lam bekmah na bul phuh uh hi. Dr. Sian Za Kham (M.B.,B.S., D.A., M.A.)\nPrevious: Malaysia Alor Star ah Operasi om, mi 16 kiman ~ ZD\nNext: Itkhat ngaihkhat naneih ciangin…\nSia David Lah kolbulh thuakna tawh kisai lainat pihna\nSum kimangsak S$45,650 aneipatung a apkikleh pahtawina mohthoh 2 bek kipia :-)\nPhone zangkawm in khetulsang abulh numeikhat akhe hawkguamsin ah awksak\nKawlgam Khuahun leh ZNC mailam ~ CS Dal


url: =Pasian’ Thu um i cih ~ Evan. Suangh Dal :: ZOMI DAILY\nposted on 2 June 2020 at 1:10 pm Lomkholna: Biakna, News, SuanghDal\n“Pasian in nang hong it hi, ahih hangin a Tapa na theih kei leh tawntung Hell mun na tung veve ding hi.”\nPasian’ Thu – Pasian pen Pa Pasian (God the Father) ahi hi. Thu pen Tapa Pasian (God the Son) hi. Pasian Pasian i cihcih tek hangin tua Thu i up kei leh hotkhiatna a kingah vet lo ding ahi hi. John in Topa Jesuh pen Thu ci-in na gen hi (Jn. 1:1). Sawltak (or Nasemte) gelhpa St. Luke in bel Jesu’ nungzuite pen Lampi zuite (9:2) na ci hi. Johan 14:6na ah zong Jesu in keimah in lampi ka hi hi na ci hi.\nJesu in Keimah a kicihna Nam (7) om hi.\n1. Keimah in leenggui maan\n2. Nuntakna khomun\n3. Lampi, thumaan le nuntakna\n4. Leitung khuavak\n5. Nuntakna le thawhkikna\n7. Tuucing hoih Pa ci-in na kigen hi.\nJesu in Abraham om ma-in kei ka om khin (before Abraham was I am) na ci hi. Tua ahih manin i gennop bulpi in, Pasian Pasian kicitek napi hih Jesu lo tawh Pasian’ kiang tun theih nading lampi dang, thudang om lo hi cih thu hi ta hi. A Pasian lam pen kinei teka, ahi zongin tua Pasian mihingte’ tungah hong kikoici laak cih le mihingte’ tungah hong kipholak kamsang kineih tuamtuamte lak ah a koi pen tua Pasian kiang pan hiam cih thu hong kul ta hi.\nJudah mite pen Pasian’ maan nei kisakna lam ah kisial ngam uh-a, ahi zongin tua Pasian mite lakah hong pai khin Pa ahihna ah awk uh hi. Tua ahih manin tuni dongin Judah mite in Jesuh pen Messiah dingin sang lo uhi.\nBiak nadangte in ahih leh amau Kamsang (Messiah) ciat nei kisikna ah kisial ciat uh-a, ahi zongin a maan Pasian khat a tun thei Lampi khat bek om ahihna tawh kisai upna ah awk uhi. Tua ahih manin i totna lampi kibang lo, i tupna kibang; biakna khempeuh ah hotkhiatna a om hi lel ci uhi. Jesu in Keimah in lampi, thumaan le nuntakna, kei hong tawn loin Kuamah Pa kiang tung thei lo ding a cih khawng bang a nial nuam uh hi pah hi.\nJudah mite in Pasian pen Yahweh ci tinten napi, tua Yahweh pen Messiah Jesu (Yeshua) hong hihna ah nial uh hi. Biakna dangte in Jesu (Yeshua) pen Kamsang khat, honpa khat ahihna nial khol lo napi tua Jesu bek Messiah maan taktak ahihna nial citciat uhi.\nPau Cin Hau bang pen Zomi te adingin Pasian kiang i tun nading Laisangpa cih bangin minam khat ah honpa khat ta a om ciat hi lel ci uhi. Tua ahih manin Pasian cih kammal bang Zotual Lai ading bek hi-in, Christian te adingin zat khuan a om lo, Christian te Pasian’ min ding God hi cih peuh, Yahweh hi, Jesus hi cih bang peuh in gen thei uh hi. Christian te sem leuleu sungah zong Pasian’ cih le Yahweh kibang kei, Jesus cih leh Yeshua kibang kei cih tuamtuam zong om nenuk lai hi.\nKa gennop bulpi in Pasian Thu i cih ciangin a min lawhdan, a laimal gawmdan cihte sangin a Thu hizaw hi cih ka gen nuam hi. Jesu, Jesuh, Zeisu i ci-a; Jashua, Yeshua, Jesuh i ci zongin LST gen bangin tua mi banga hong piang Emmanuel Pasian, mawhna Singlamteh tungah a pua khia Pa, sihna in len zo loin a thokik Pa ahihna tawh Pasian’ Tapa ahihna thu a suah zo lo ihih ding kidop huai zaw hi. Pasian i ci-a, Yahweh i ci-a, Jehovah i ci zongin tua LST hong hilh Pa Ta Kha thugawm Pasian khat pen suah peuh mah lo-in Pasian Pasian cihcih pong mawk tawh kizo zo lo ding hi.\nTua ahih manin Pasian i cih pen a min lawh, a awkaih le a malgawm te sangin mawhnei mite tankhia dingin a Tapa Jesu hong sawl Pa ahihna, tatsa mite a gum dingin guppa Kha Siangtho hong sawl Pa ahihna, mawhna hangin mihingte’ tungah a heh Pasian ahihna, tua bang kawmkal ah a hehpih nopte a hehpih thei dingin thunei pen Pasian ahihna cih thute ah Pasian thu um ihih ding; Eite ciin le zuihte, ngeinate zui-a a kibiakna misak gawp, a kihanciam sak gawp bek ihih khak loh ding thupi hi.\nPasian in nang hong it mah hi. Ahih hangin a Tapa Jesu na up kei leh Hell na tung veve ding hi. Pasian Pasian Pasian tang cihcih tawh kingah loin a Thu (a Tapa) i up kul hi. Hih thu Lai Siangtho in gen hi.\nPasian’ thu um i cih: Lai Siangtho in hong gen tua Pa Pasian kiangah tua tapa lo tawh kuamah kitung thei lo dinga, tua Tapa lo tawh leitung mite ii gen pasian kiang tunna a cihte uh zuaupi vive hong hi ding hi. Evan. Suangh Dal\nPrevious: Hluttaw Ohkathah T Khun Myat tawpsakding thusunna lawhsam\nNext: Nambat 11 leh Mr. George Floyd


url: =French President thakpa ii azi pen amasang in kum 24 val upazaw :: ZOMI DAILY\nposted on 9 May 2017 at 11:51 pm UTC+9:30 Lomkholna: France, News, Sawltak, World\nIhpu ihpa te’n Piancit gam acihcih uh France gamah kumpi kiteelna kinei in, Emmanuel Macron kicipa in President dinmun hong ngahkhia hi. Emmanuel Macron pen Napoleon khitzawh France gam ii akhangno penpen makai “France’s youngest leader” ahihi.\nAtung a Photo pen nuta hilo hi, Pitu hilo hi, nupa ahi uhhi. French President Emmanuel Macron pen azi sangin kumtampitak naupangzaw hi. Tukum in amahpen kum 39 hipan a, ahi Brigitte Macron ahihleh kum 64 phakhinta hi.\nPresident Emmanuel Macron leh azi akum uhpen akituak ciangin azi pen kum 24 leh kha 8 tak upazaw mawk hi. Akum atamzawk banah ta 3 neikhinsa ahihi. Atate zong amasangin upazawlai uhhi.\nKi itna ki ngaihna ah kumin bangmah nawngkaisaklo cihpen mitmuh in alakkhia uh nupa te ahihi. Kumtawm mahmah khatleh kumtam mahmah khat kiteeng cihpen itna khauhmahmah cihnazong hikhading hi.\nEmmanuel Macron pen France, Amiens City ah 21 December 1977 kumin suak hi. Biakna cihbang aneilo innkuan “Non-religious family” panin akhangkhia himahleh kum 12 aphak ciangin amah ii lunggulhna leh ngetna “Request” tawh Roman Catholic ah ki tuiphum hi.\nAmiens City sung aom Jesuit Lycée la Providence ah atamzaw sang akah ahihi. Sangkahna panin sangsiamah Brigitte Auzière tawh hongki ngai uhhi.\nAki muhcil un Emmanuel Macron pen kum 15 bek hipan a, Brigitte Auzière ahihleh kum 39 phakhinta hi.\nBrigitte Auzière pen Emmanuel Macron ii apa sangin kum 3 bek anauzaw ahihi. Apa in atapa pen ama khangual khattawh kingai cih atheih ciangin piangthei salo ahih manin Brigitte Auzière tawh aki gamlat nading in Emmanuel Macron pen Paris ah sangkahding in puak ek hi.\nBrigitte Auzière pen 22 June 1974 kumin André-Louis Auzière tawh kiteeng uh a, ta 3 nei uhhi. Truchtersheim khua ah 1991 kumdong aomkhit uhciangin Amiens City ah akituah ahihi.\nTua Amiens City ah sangsiama asep ciangin Emmanuel Macron tawh hongkimu uhhi. 2006 kumin apasal masa André-Louis Auzière tawh hongkikhen uh a, Emmanuel Macron tawh 2007 kumin akiteeng uh ahihi.\nRelated: Eiffel Tower pen $21.4 Million bei in Bulletproof Glass tawh dai kikaiding\nTu’n French President pa zi ahi Brigitte Macron in apasal masa tawh akiteeng hunlai in Emmanuel Macron pen suaknailo zawzen hi. 1974 kumin apasal masa tawh akiteeng uh hi a, Emmanuel Macron pen 1977 kumin suakpan hi.\nBrigitte Macron ii apasal masa tawh atate pen President Emmanuel Macron sangin upazawlai uhhi. ZD Sawltak #zomidaily\nPrevious: Malaysian gammi IS galkap khat Syria gamsung ah kithatlum\nNext: Malaysia Plastic Factory khat meikanggawp in RM15 Million supna piang


url: =USA, Fort Worth pan Tg. Lian Biaksang (Tuimui, Ngaihte) in hongnusia :: ZOMI DAILY\nposted on 1 October 2020 at 8:08 pm Lomkholna: Dahpihna, News, ZIUSA, Zomi\nMangpha Tg. Lian Biaksang Ngaihte (Kha 9) – Tuimui Khuami Fort Worth,Texas aa ateng Sia Pau Sian Mung leh Siamah Zam Za Dim te tapa Tg. Lian BiakSang Ngaihte in abeisa September 28,2020 in Lungtang Tuap damlohna tawh hongnusia chih thu izak man in ZIUSA kipawlna mintawh dahpihna i pulak hi.\nTg. Biaksang pen Zomi Innkuan Fort Worth ah member khat leh ZIUSA Genvai member onglut ni 4/30/2020 akipan (151) active member khat ahih manin thumeilet zuiin (75%) Death Benefit $11250 kipiakhia dinga paakkual $150 man khattawh zong mangpha khakna kinei ding hi.\nTg. Biaksang luanghawm tawh anunungpen hunzatkhop ding hong tungding Saturday October 3rd , 2020 in (BAG) Pawlpi makaihna tawh,Mount Olivet Chapel ah Funeral Service bawl khit ciang, Rev.Dr.Cin Khaw Kham in vuina nei ding hi.\nTg. Biaksang hong nusiatna hanga adahakap alungleng khuangai Innkuan pih tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang, Genvai tanupi – Zomi Innkuan USA, Inc.\nPrevious: White House theihhuai leh US thutuamtuam (Sep 27)\nNext: GZA: Kawlgambup kiteelpina tawh kisai tangkona – 2


url: =Sawzall Blade For Hardened Steel Metal Cutting Sawzall Reciprocating Saw Blades 10 Stainless Steel Reciprocating Saw Blades For Food Cutting Tpi Quot Stainless Steel Reciprocating Saw Blades For Food Cutting Tpi Big Teeth Stainless Steel – siteja.info\nSawzall Blade For Hardened Steel Metal Cutting Sawzall Reciprocating Saw Blades 10 Stainless Steel Reciprocating Saw Blades For Food Cutting Tpi Quot Stainless Steel Reciprocating Saw Blades For Food Cutting Tpi Big Teeth Stainless Steel\nsawzall blade for hardened steel metal cutting sawzall reciprocating saw blades 10 stainless steel reciprocating saw blades for food cutting tpi quot stainless steel reciprocating saw blades for food cutting tpi big teeth stainless steel.\nbest metal cutting reciprocating saw blades page the garage re best metal cutting reciprocating saw blades, best reciprocating saw blades in ultimate guide milwaukee reciprocating saw blades, best sawzall blades for metal wood and plastic top options for best sawzall blades for metal, how to select the best reciprocating saw blade bimetal sawzall blade, diablo in tpi steel demon carbidetipped thick metal cutting ideal for cutting stainless steel cast iron and other high strength alloys, metal reciprocating saw blades saw blades the home depot torch thick metal cutting sawzall reciprocating saw blades, metal reciprocating saw blades saw blades the home depot tpi steel demon carbide medium metal cutting reciprocating saw blade, , stainless steel sawzall blade tikoclub stainless steel sawzall blade heavy metal white bi metal sawzall blade stainless steel sawzall blades, sawzall blade for hardened steel factory reconditioned amp sawzall blade for hardened steel of metal steel carbon reciprocating saw blade inch sawzall blade for hardened steel , saw blades power saw blades at ace hardware .\nPosted on 11/17/2019 07:50:45 am Full size sawzall-blade-for-hardened-steel-metal-cutting-sawzall-reciprocating-saw-blades-10-stainless-steel-reciprocating-saw-blades-for-food-cutting-tpi-quot-stainless-steel-reciprocating-saw.jpg


url: =Khangthak Zomite lungsim puakzia ~ Hau Za Cin :: ZOMI DAILY\nposted on 10 February 2015 at 5:31 am Lomkholna: Article, Hauzacin\nKhangthak Zomite pen internet tawh khang khawm uh ahih manin dotcom cih pen a lungsim vuah a khanpih uh ahi hi. Amau leh amau kimuanna lianpi khat tawh om gemgam uh a, ahi zongin lungduaina nei tawm uh hi. Thupi a sakte uh kum 30 a phak ma vua company leh sumbawlna kicing a nei, mihau a suak namte ahi hi. Mite in hahkat takin a sep khit uh ciangin za khangin ulian suak uh cihte theisiam mello in thakhat thu in hau ding, manlang takin za khang to hithit ding cihte a muhdan uh ahi hi.\nSepna khat ah kum 20, 30 sem dingin tua ciangin a lianpen suak ding cih banga kuhkalna leh hanciamna, lungduaina leh thuakzawhna omlo in kum 2 kum 3 in nasep khek ziauziau in a nasep khek sim un khasum 100 cih bang 200 cih bangin khang den leh a hunhun in a za uh khang ding cih lametna nei uh hi. Kilawmtatna kiptak nei ding, seppihte tawh kithei in kikhawl in kipawl ding, semkhawm ding cih omlo in manlang taka sempak ding, hih ziau ding, zo ziau ding, khang ziau ding, tua ciang nusia ziau ding cihte a lungsim vuah omzaw hi.\nManlang takin mite tawh kizopna bawlsiam uh a, mite hopih leh kamnem a lawmbawl pak siam in a kisap nawnloh uh ciangin nusia kik ziau cihte hong tam semsem hi. Lawm a hauh uh leh hauhloh pen mi bangzah in a bacebook ah ‘likes’ meksak hiam cih tawh tehpong uh hi. Nasep a zon uh ciangin zong a lawp huai deuhdeuh teng masa uh a, a lawphuai mel kei leh kin lo uh hi.\nMimal khanna ding leh za khanna ding a tam kei leh sawt sem utlo in kisuan pahpah ding lunggulh uh hi. Nasep a kipat nak uh leh nasep hoihtak, manlang tak, siamtak a zawh pah ding lungsim tawh sem pah uh a, zong siam takpi uh hi. Nasep a zawh uh ciangin adang sep ding banghiam ciin zong kik pahpah uh a, tut khawl mawkmawk cih bang utlo leuleu uh hi. Hih ding khat peuhpeuh hih mengmeng ding, sem mengmeng ding, zo mengmeng ding cih lungsim nei uh hi.\nNasep siamna zong nei takpi uh a, a ngaihsutzia ding uh zong limtak in a sangkahna uh pan a sinsa uh zang thei uh hi. A siam kei uh leh zong a siambang un upmawh phut ngam uh a, lau, kihta, dawilok cih bang om vetlo in sia ding, khialkha ding cih bang lungsim patauhna nei kilkel lo uh hi. A siat leh puah ding, a hoih kei leh lai ding, a pian kei leh khek ding, a thak bawlkik lel ding cih lungsim nei uh hi. Vanzat kicing in sum leh pai zong kicingzawta a, ‘hih ding’ cih lungtang nei ngiat lel uh hi.\n1. Thuneihna leh Makaihna ah: Khangthak Zomite pen thuneihna leh makaihna ah mite siamna leh sepsiamna nak etlua, lim etlua ahih manin a sem siamsa, a theisa, kum tampi a hihsa te telna pen a neu et khak loh ding uh a kidop dinguh thupi mahmah hi. Lungsim kipna leh lungsim dam taka siamtak, tawldam taka kum tampi semsa te theihna leh siamna pen sangkahna pan theihna leh computer zaha manlanga siam pakna tawh kiteh theilo a, kum haamsa te theihna zong dot taak mahmah hi cih a tel uh kisam hi.\nMi citakte cihtakna a thupina zong a tel uh kisam a, mite uksiam seppih siam ahite siamna a thudon uh zong kisam hi. Tua manin ngaihsutna kikup khop hun, mite sanga nuaizaw ah sep a kul ciang kiniamkhiat ding hun, mite maiet a kul leh a maiet siam ding kisin a kul hunte a theih uh kisam thuah lai veve hi.\n2. Sem suak hamtang ding: Khangthak Zomite in ‘kitenna’ ciang nuamsa uh a, ‘nupa suahna’ nuamsa lo uh hi. Kitenna pen mopawi kibawl a, lawp takin mite hong pai a, gamlum in mite in hong pahtawi in nuam kisa ziazua, ahi zongin nupa te nuntakna pen tua mopawi khit ciang kipanpan hi. Khangnote in tua mopawi ciang, kitenna pawi ciang bek nuamsa uh hi. Nasep a neih uh ciang a nuamteng bek teng nuam, a hamsa leh a lungduai kul, ngakzawh kulte sem nuamlo diak uh hi. Thakhat thu a lungnopna leh lungkimna a pia ding nasepte teel nuam sese diak uh hi. Tua manin lungduai tak, lawptaka thuak teitai a sep a kulnate ah zong sem dingin a lungsim uh a kibawl kipuah uh kisam hi.\n3. Min leh za zahtak kisin kul: Khangthak Zomite in thakhat thu in zalian suak pah ding cih bang na ut diak uh hi. Nasep siam peuh leh a ngetna peuh ah tua bang za zong kipia in sum zong akilawm khop mah kipia pah hi. Ahi zongin khangthak Zomite sungah min leh za leh hihna pen kuhkalna, hanciamna leh hun sawtpi sepna pan kingah sangin mimal siamna leh theihna tawh kingahte bek thupi diak hi cih ngaihsutna om hi. A nih in a hoih hi a, kumtam sepna tawh a siamte zong zahpih huai tuanlo, sangkahna leh pil sinna pan siamna tawh nasep zalian a ngahte zong tungnung tuanlo – a kibang, a kikim hi ciin sangsiam ding kisam hi. Tua bang sansiamna in picinna ahi hi.\n5. Kamsiam zatsiam a kisapna: Khangthak Zomi sungah kamsiam zang thei in ka gennop, ka cih nop kitel takin gen thei in midangte sangin zong kamneel zaw peuh leng ka nasepna ah lem lel inteh, ka septe hoih lel inteh ci kha ding hi; himah hi, ahi zongin kamsiam zat hun ding leh kamneel zat hun ding a om lam a theih kisam a, mite kamsiam tuamtuamte zong a tel sinsen kisam hi.\nUlian leh tungsiahte a hopih ciang a kampau dan leh a kammalte a kilawm a kituak a zat siam kisam a, khangual leh kimpihte tawh akiho ciang a kilawm kammal leh zahtakna mah a zatsiam kisam in, nuaisiah te tawh a kikholh ciang zong a kampau a kidop veve kisam hi. Tua manin khangthak hun hingaw hiven cihna tawh uzaw zahtaklo, naute nuaisiah cih bangin gamtat gawp theih tuanlo, mite in hong mitsuan den veve hi cih theih ding ahi hi.\nHih a tunga teng i theih, i zatsiam, i telsiam ciangin a kilawm a kituak a gamtang siam Zomi Khangthakte i hi dinga, i sepna gam tuamtuam hita leh a picing mimal leh minam in mite in hong mu ding uh a, min leh za leh sum leh pai leh hihna tampi mah hong luanglut, hong tung ding hi. Tua ahih manin Zomi khangthakte aw, pil tak, siamtak, kilawm takin kalsuan ciauciau in. Gamdang ka tung, mite omdan ka thei ciin gamtang phangphang tuan kei in, a pilvang, a kidawm, a navakte mah mi khempeuh in na zahtak zaw uh hi aw. Ka lungdam. Hau Za Cin\nPrevious: ZAM zum ah\nNext: US ah Inn leite’ Theihding Thu Pawlkhat (A theinuam te aading)


url: =Nuntakna kilam ding zia ~ Tg. Samuel Nas :: ZOMI DAILY\nNuntakna kilam ding zia ~ Tg. Samuel Nas\nposted on 7 July 2020 at 8:42 pm Lomkholna: Biakna, News, TgSamuelNas\nKhatpa in “Hauhna Thusim” cih laibu khat bawl hi. A thu pen hoih thei lua. Ahih hang a buaihuai thu khat om. Aman a hawmkhiatna ding sum nei lo. 😁 Hauhna thusim a theihte aman zangkhia masa leh bang a ci tam maw? 🤔\nKhatpa leuleu in zong, “Lungkia Ken” cih laibu khat bawl. Khawng lo lua aih cianga a tawpna ah amahmah lungkia. 😁\nThukanna pan a kimukhia thu khat pen, US ah siavuan 44% bang pen thau khengval (obese) kici hi. Siavuante i cih cidamna tawh kisai a thei penpen dingte hi. Ahizongin amau zong hoihtak kikep ding cih thei napi in na kikem lo uh hi kha ding hi. A cidamna un thuaklawh.\nBang teng hi leh, thu theihna pen manpha hi. Ahizongin i thu theihte i nuntakpih tuan kei leh a kimanna khat zong omlo zel hi. Hauhna thusim khawng thei keei napi in zawng mahmah leng a kimanna bang om ding a hiam? Hih thu hang mahin James laikhak sungah, “Thu a ngaite bek na hi kei un… a nuntakpihte na hi zaw un” (1:22) na kici hi. A banah simsuk lai leng, thupha pen thu theihna ah hilo in, thu zuihna ah om zaw ahihna ciantakin kigen lai hi (1:25).\nJesu mahmah in zong hih thu mah na limgen hi. Mipil hihna pen thu zakna leh theihna bekah hilo in, a thugente zuihna leh nuntakpihna ah na hi zaw hi (Matt. 7:24). Hih munah Jesu in inn lam nihte tangthu gen a, i inn lam ding zia hong hilh nuam hilo hi. I nuntakna kilam ding zia hong hilh hi zaw hi.\nMore: Ka lunggulh den khat tangtung ~ Tg. Samuel Nas\nLeitung pilna hi in Pasian thu hi ta leh, tampi i theih khit manin mi tungah a kileng hi pah nailo hi. Mite theihloh thusim khawng i theih keei manin a kigualzo zong hi pah nailo hi. A kisam khat na om lai hi. Mi khangcing, mi picing, leh mi lawhcing i cihte pen mikimin i theihluat thute mah hoihtaka ana nuntakpihte hi zaw hi. Ei zong hih dan hilo ding hiam i kilam zia ding? Tg. Samuel Nas\nPrevious: Lai ka gelh ciangin (2) ~ T. Sawmlian\nNext: Thuthak tomkim ~ The Tedim Post (07 July)\nZomi Gamvai Ngaihsutna ah ka Lunggulh Thu ~ Zam Thuam


url: =Amusement Park luaitungpan numeino kum 14 khat kia in si ~ ZD :: ZOMI DAILY\nAmusement Park luaitungpan numeino kum 14 khat kia in si ~ ZD\nposted on 5 February 2017 at 2:08 pm UTC+9:30 Lomkholna: China, News, Sawltak, World\nChina, Fengdu County sung aom Amusement Park kici gualnop kimawltheih tuamtuam aomna khatah Friday ni numeino khat luaibangin akiveitung khatpan in kiasuk in si cih Straits Times pan kiza hi. Hih luaibang akivei pen “A Journey In Space” kici a, Zhaohua Park sung aom kimawlna khat ahihi. Vandawn ah akivei laitak in aset siatna om Mulfunction ahih manin numeino pen kiasuk in asihlawh ahihi.\nTua numeino pen kum 14 bek aphapan khat kici hi. A luaituanna pen vandawn ah akahtoh laitak in kilumlet in tua numeino pen atutna panin kilawnkhia hi. Luai tungah akhe langkhatbek tawh tawmvei aki bungbukhai lenglang khitciang in kiasuk in leitawh kisaksukna hi.\nThunei te’n CPR (Cardiopulmonary Resuscitation) bawlin ahanciam uhhang in nakkikthei nawnlo in, ageinai aom People’s Hospital kici zato ah amanlang in kipuaksuakpah hi. Zato atunlian in anuntakna beita cih kiza hi.\nHih Accident pen Video Clip khatzong kimukhia a, numeino pen atutna panin akilotkhiat hangin akhe pen atutna Metal Bar tungah na awklai citciat hi. Aluai kiveipen khawllo in kiveisuak ahih manin, tua numeino pen alu leh anuaiah zawl akikhungkhat satkha sawnsawn hi.\nAtutna panin akiasuakpah hi’n leilak tusakpah hileh sihlawhlo khathei himahleh atutna tawh akhe ki awhlai citciat ahih manin, luai akiveiciang alu in zawl kisatkha sese hi.\nGirl, 14, is THROWN from a ride at Chinese fairground\nAmusement Park tepen gualnop nadingmun ahih hangin tuahsiat hunzong omthei zelzel hi. India gamsung ahzong Ferris Wheel tawh Selfie Photo akizaihsawm khat aluvun kihawkngei mawk hi.\nRelated: Ferris Wheel geiah Selfie Photo kizaihna panin aluvun kihawk ~ ZD\nChongqing Morning Post te genkhiatna ah hih luaipen aset siatna hangin hibangin apianghi cih thunei te’n Official in genkhia cihi. Kumpi thunei te’nzong hih Amusement Park sung aom setvanteng sitcianna nei in, bangcisiattheih cih kancianna nei uh cih kiza hi. ZD Sawltak #zomidaily\nPrevious: Tu khanghun Pasian phatdan leh biakdan ~ Rev. PS Za Tuang\nNext: Kawlgam aom Rohingya te huhna apuakding Malaysia tembaw kuankhiata ~ ZD\nTulaitak Zangkong! (18 Jan 2017) ~ Pu Thangboi\nTulaai Leitung Thuthang Tuamtuam Updates Feb 4, 2015\nPiangthakte leh minam itna ~ T. Sawm Lian


url: =Amelia Top in Blue | BAUKJEN CA\nhttps://www.baukjen.com/ca/baukjen-sale/tops-sale/amelia-top-darkest-navy.htm TP893-DKN-10 Amelia Top https://isabellaoliver.images.blucommerce.com/isabellaoliver/product/TP893-DKN-14_1.jpg?auto=format%2Ccompress&w=530&h=725&fit=fillmax&fill=solid&s=5d298a5e0f1332e4bf07772e84a65dad 57.00 CAD 115.00 OutOfStock Outlet/Sale Tops & Tees Outlet Beautifully designed Amelia Top in [colour]. Shop the latest Baukjen womenswear collection now for stylish and flattering, effortless everyday looks. TP893 5 12 https://isabellaoliver.images.blucommerce.com/isabellaoliver/product/TP893-DKN-14_3.jpg?auto=format%2Ccompress&w=530&h=725&fit=fillmax&fill=solid&s=fb89e960b8ef823e338597ab0c4abef5


url: =Nokia 8 Smartphone te Malaysia gamsung tungta, RM2299 :: ZOMI DAILY\nposted on 9 September 2017 at 9:18 am Lomkholna: Malaysia, News, Tech\nNokia Company panin abawlkhiat nunungpen ahi Nokia 8 Smartphone tepen Malaysia gamsung ah tungta, ki leitheita cihi. Putrajaya ah honpawi kibawl in, HMD global country manager (Malaysia and Myanmar) Vijay Thangavelu zong kihel cih theStar pan kiza hi.\nTua Launch akibawlna ah Vijay Thangavelu in hih Nokia 8 pen Social Media tungah suahsakding bawlkhiatzia anopding in “Content Creators” te zatding in akibawlngiat ahihi.\nTuhun 21st Century khangno tepen Video leh Photo cihte Content tuamtuam, midangtawh kibanglo in Unique takin abawlkhiat aki ukmahmah hun ahihi. YouTube leh Facebook ah khahkhiatding Content bawlkhiatna in lemmahmahding cih genkhia hi.\nNokia 8 pen “Dual-Sight video capability” ci’n Users te’n Facebook leh YouTube cihbang Social Media te ah Direct in Livestream ki khahtheiding cihi. Tuaban ah asawtlo in Instagram ahzong aki khahkhiaziau theiding in ki vaihawm cihi.\nDual-Sight acihmah bangin Video zaihciang in Camera anung amai anihin thakhatthu “simultaneously” in ki zaihkhawm thei hi. Camera Screen pen alangtuak in kikhen in, anung leh amai ah akizaih Video te thakhatthu in ki mukhawmthei, ki zaihkhawm theihi.\nNokia 8 pen Snapdragon 835 Mobile Platform akizang hi a, Android Nougat 7.1.1 tawh ki Run sak hi. Internal Memory pen 64GB tak hi a, External MicroSD Slot panin 256GB dongah ki khanthei, ki thuahthei hi. RAM pen 4GB hi a, 13-megapixel Dual-lens ahihi.\nNokia 8 pen Splashproof hi a, tui akithehkha cihciangpen bangmah nawngkaina omlo hi. (Waterproof taktakbel hilo). 5.3in WQHD Screen\nNokia 8 te Color nam 4 in kibawlkhia a, tuate pen Polished Blue, Polished Copper, Tempered Blue, Steel cihbang ahihi. Nokia 8 khatciang in RM2299 tawh kizuakding cih kiza hi. iPhone te’nzong maikalsung in iPhone 8 hawmkhia tading in ki lamen a, adeih tamtuaklua ahih manin, adeih khempeuh in leithei loding, Stock kicingloding kicikhol lianghi. iPhone 7 aki hawmkhiatcil inzong kideihlua mahmah ahih manin, Stock beipahpah takpi hi. Sawltak #zomidaily\nPrevious: Brazil gamsung ah Minister asemngei khatpa innsungpan sumbekbek US$16 Million kimu\nNext: Hurricane Irma huihpi hangin mi 23 sikhin, Florida aom te ki hemkhiasak


url: =Malaysia gamsung ah migilo te’n aphu konglading uh cileuleu :: ZOMI DAILY\nposted on 25 January 2016 at 4:56 pm Lomkholna: Malaysia, News, Sawltak, World, Zomi\nTusungteng Malaysia gamsung ah palik te’n migilo te amat khiat zelzel uh ihzakzaksa hi a, tuatawh kisai in mat athuak migilo te makai lamte lungkimlo uh cih The Star News in genkhia hi. Tuahang in migilo lamte’n Video tawh kumpi thunei te tungah zaksakna nei uh a, ka mi te uh nongmatsaksak manun nongtung ahzong thuhkikna, aphu kong lading uhhi ci’n genkhiamawk uhhi.\nRoyal Malaysia Police ahih keileh atom in PDRM akici Malaysia palik te in IS migilo te ii vou na hangin nungkik loding hi cih pulakkhia uhhi. Malaysia gamsung ah migilo te hong limbet mahmah uh a, abanban in hongmat khiat taktak uhciang in, migilo makai lamte’n tuabang in kami te uh nongmat saksak uhhang in kanasepna uh beiloding a, a mihing mahmah inzong katam semse zawding uhhi cih Video tawh Malay pau in zanni in a suahkhia uh ahihi.\nThukhun tawh aki gamta ahih mahbang in hihbang in mipi te tona abawl te pen thukhun tawh kituak in thu kikhending cihzong kumpi thunei te’n zanni in genkhia hi.\nMalaysia gampen galgim hongnam semsem tawh kibang hi. IS migilo te leh Malaysia kumpi thunei te aki limzon mahmah laitak un, Selayang vengsung ahzong Rohingya te leh gammi adiak in Kala te nabuai mahmah uhhi. Innteek Kala te’n Kawlgammi limlim ahihleh kamuhnana uhah ka dawtlumding uhhi ci’n genkhia cihkhawngzong kizaza ahih manin, Malaysia gamsung aom Zomi khempeuh ihki dop mahmah nading in ki hilhsawn kawikawiding hihang. ZD Sawltak #zomidaliy\nPrevious: Bum pianna tangthu (or) Ngal Ngam leh Hang Sai tangthu\nNext: Malaysia Alor Star ah Operasi om, mi 16 kiman ~ ZD


url: =▪ Urlaub mit gutem Gefühl\n▪ Brick House Ciento por Ciento\n▪ ENDLICH Weihnachten!\n▪ Berlin und New York City - erstmals Tourismus-Partnerschaft\n▪ Big Data kann Mobilität sicherer, schneller und sogar ökologischer machen\n▪ Zum 50. Jahrestag der Wiedereröffnung an neuem Ort\n▪ Wiesmann kehrt zurück


url: =Zawgyi No. (1)\nYatsauk Township, Shan Sate\n18 MW (3 × 6 MW)\n383.877 ft (117 m)\n3 × 218.73 ft3/s = 656.21 ft3/s\n66 kV Aungthabye Line (50) miles\n11 kV Bahtoo Line (11) miles\nLow Pressure Pipe Line\n902 ft (f - 8 ft)\n1050 ft (f - 8 ft)\nZawgyi No. (2)\n12 MW (2 × 6 MW)\n2 × 870 ft3/s = 1740 ft3/s\n66 kV Zawgyi (1) Line (17) miles\n11 kV Inntaw (8) miles\n105 ft (f - 9.8 ft)\n320 ft (f - 16.4 ft)\nMonage Township, Shan Sate\n54 MW (3 × 18 MW)\n3 × 600 ft3/s = 1800 ft3/s\n132 kV Kengtawng-Nansang Line (74) miles\n11 kV Kengtawng Line (20) miles\n2600 ft (f - 15~5 ft)\nYwangan Township, Southern Shan Sate\n171.9 ft (52.4 m)\n1836 ft3/ Sec\n33 kV (10.g niles). Double Circuit\nTo Taung Taw Kwin Substation\nShweli No. (1)\nNam Hkan Township, Shan Sate\n600 MW (6 × 100 MW)\n6 × 1328.7 = 7972.2 ft3/s\n230 kV Shweli-Mansan-To Taung Taw Kwin Substation\nShwesaryan Line (1) & (2) (180) miles\nLow/ High Pressure Pipe Line\n3030 ft × (2) Nos (f -17 ft)\nPin Laung Township, Shan State\nWuxi Huaguang Electric Power Engineering Co.,Ltd\n24.12.2004 (Machine –I )\n120 MW (2 × 60 MW)\nCoal-fired Thermal Power Turbine and Generator\n132 kV Tigyit-Lawpita Line (1) & (2) (76.614) miles\n132 kV Tigyit-Kalaw Line (1) & (2) (22) miles\n230 kV Shweli - Mansan\n230 kV Mansan - Shwesaryan\n132 kV Ba Lu Chaung (2) - Tigit\n132 kV Tigit - Kalaw\n132 kV Kyaungtaung - Nansan\n132 kVNansan - Pinpet\n132 kV Kalaw – Pinpet (1)\n132 kV Pinpet – Kalaw (2)\n132 kV Taunggyi Substation In/Out\n66 kV Kalaw - Aungthapyay\n66 kV Nansan - Loilin\n66 kV Mansan - Hsipaw\n66 kV Mansan - Lashio\n66 kV Shweli (1) – Nantkhan - Muse\n66 kV Nansan - Moenal\n66 kV Moenal - Linkhay\n66 kV Nansan - Kholan\n66 kV Panlone - Nansan\n66 kV Kholan - Wansin\n66 kV Wansin - Minenaung\n66 kV Aungthapyay - Naungkar\n66 kV Kalaw - Pintaya\n66 kV Loilin - Laechar\n66 kV Laechar - Minekaing\n66 kV Lashio - Mineyal\n66 kV Lashio - Theinni\n66 kV Kholan - Kunhein\n66 kV Theinni - Tamoenyae\n66 kV Mineyal - Tantyang\n66 kV Zawgyi(1)-Aungthapyay\n66 kV Zawgyi(1)- Zawgyi(2)\n230 kV Primary Substation (Shan)\nKyaukmae Distinct, Namatu Township, Mansam Village\n132 kV Primary Substation (Shan)\nKalaw Township, Innpyin village\n1. 230 kV Mansan Primary Substation\nNantmatu Township, Kyauk-mae District, Shan (North) State\n230/66/11 kV 60 MVA (LEEEC, China)\n(3) Shweli (1) Line\n(4) Shweli (2) Line\n(1) Thi-baw Line\n(2) Lasho Line\n(3) Mansan Line\nLasho Township, Kuit-khaing Township, Tant-yan Township, Mine-yael Township, Kyauk-mae Township, Thi-baw Township, Nant-matu Township and Nant-san Township\n1. 132 kV Kalaw Primary Substation\nInn-pyin Village, Kalaw Township, Taunggyi District, Southern Shan State\n132/33/11 kV, 50 MVA (Chint, China)\n132/66 kV, 80 MVA (Paulwels Trafo, Belgium)\nTotal 130 MVA\n(1) Tigit (1) Line\n(2) Tigit (2) Line\n(3) Taunggyi (1) Line\n(4) Taunggyi (2) Line\n(5) Yepaungsone (1) Line\n(6) Yepaungsone (2) Line\n(1) Aungthapya Line\n(2) Dragon Cement Factory Line\n(3) Pin-ta-ya Line\n(1) Naung-tayar Feeder\n(D) 11 kV Distribution Feeders\n(1) Kalaw Feeder\n(2) Aung-pann Feeder\n(3) Military Feeder\nKalaw Township, Aungban Township, Pin-ta-ya Township, Ywar-ngan, Yart-suat, Hae-ho , Taung-gyi, Shwe Nyaung, Nyaung Shwe, Aye-thar-yar, Te-gyit, Naung-ta-yar, Pin-laung, Ho-pone\n2.132 kV Nansan Primary Substation\nNansan Township, Loi-lem District, Southern Shan State\n132/66/11 kV, 60 MVA (Xian, China)\n(1) Kyaing-taung Line\n(2) (Nansan)-Pinpet Line\n(1) Loi-lem Line\n(2) Nansan Line\n(3) Moe-neh Line\n(4) Kho-lam Line\nLoi-lem District, Lin-khay District\n3.132 kV Taunggyi Primary Substation\nKangyi Quarters, Taunggyi District, Southern Shan State\n132/66/11 kV, 50 MVA (Xian XD, China)\n(3) Nansan Line\n(4) Pinpet Line\n(B) 66 kV Distribution Feeders\n(1) Aung-thapyae Feeder\n(2) Substation (3) Feeder\nAye-thar-yar Industrial Zone, Kan-bawza Cement Factory, Se-sai, Naung-mon, Naung-talan, Hotel Zone, Sikekhauk, Taunggyi Substation, Downtown (8) Quarters in Taunggyi Township


url: =Watch Tuggeranong Utd vs Gungahlin Utd Live Online - 2020\nTuggeranong Utd vs Gungahlin Utd Live\nStream providers for the Tuggeranong Utd vs Gungahlin Utd match in 2020.\nBet365 stream over 200,000 events live to your PC, mobile or tablet every year, including the Tuggeranong Utd vs Gungahlin Utd match - so you can bet as the action unfolds. Follow live matches every day from the top leagues around the world as well as other sports..\nConfirmed live-stream for the Tuggeranong Utd vs Gungahlin Utd match.


url: =LAI SIANGTHO SUNGAH NUMEI KIDAWK DEUHTE ~ MUC\nLAI SIANGTHO SUNGAH NUMEI KIDAWK DEUHTE\nAdmin 9:46:00 PM Articles, ZOMI SDA NEWS\nLai Siangtho sungah a min kidawk numei pawlkhatte om a tuate in ei mah bangin dahna, kahna, gimna tawlnate nei uh hi. Numeite thupitna pen Lai Siangtho sungah mun 180 vei bang kimu thei hi. Tuate lakah a etteh huai mahmah numei pawlkhat om hi.\nØ Amah pen ama deihna bangbang semlo bawlo in a upna tawh a nungta mi khat ahi hi.\nØ Sarah in kialpite thuak kawmkawm sa in ong teek mahmah hi.\nØ Ama nuntakna en leng eite in zong Pasian muangin ngakzawh ding ong lak hi.\nØ Hih tawh kisai Pian 11-25, Isai. 51:2, Roman 4:19, 9:9; Heb.11:11; leh I Peter 3:6\nü Bathsheba pen a pasal David tungah a citak mahmah khat ahi hi.\nü A tapa Solomon a pattah siam mahmah manin mipil penpen suak sak hi.\nü David tapa upa pen hilo napi'n kumpi za angah sak a nu mah hi .\nü Tua lai-in numeite in akhuanazi neilo mahmah kim lai\nü Pasian um hi. Pasian sep theih loh neilo hi.\nü Sim in II Sam 11:1-3;IKum 1:11-31; 2:13-19; IKhang.3:5, Late 51:1\nv Amah pen anumei hihna siangtho, Pasian lamlah siangtho, a lungduai khat.\nv Amah upna tawh a ding tinten numei hi.\nv Sim in Piancil 22:23; 24; 25:20-28; 26:7,8 35; 27:5-15, 42-46; 28:5; 29;12; 35:8; 49:31; Rom 9:10.\nv Rahab pen upna hangin a hangsan mahmah numei khat hi a, a nuntakna mahmah a lauhuai hina pi-in\nv Agalte in agam vil a ong pai pen na honkhia hi.\nv Ama nuntakna pen a ki en neu penpen nuntakna hi angzuak numei himah tase leh\nv Pil in amah bek hilo a innjuan pihte leh a it a sanggamte nangawn a upna hangin ahonkhia zo numei khat ahi hi.\n· Ruth Lai Siangtho pen a tom penpen laibu hi a, hi sungah thu ih nuntakna ong lamdangsak thu om\n· Pasian in numeite koici zat cih kimu\n· Hih tangthu pen Moab dawi biakna Judah gam leh Si tuipi pan ong piang\n· Noami leh a lawmpa Elimelek pen kial tunna hangin tua gam ah gal tai\n· A lawmpa leh atapa te gel si a ciah kik dingin kisawl taleh a teeknu nung citaktakin zui\n· Ateeknu a itna lak, amah in Boaz tawh ta Obed nei-in, David\npu, David pianna, Zeisu pianna nupi suak\n§ Jochebed pen Moses nu hi a Lai Siangtho sungah mi thupi mahmah a kigen dente hi uh hi. § Amah pen Lai Siangtho sungah tawm cik bek kigen kha himah taleh numei thu kigen teh athupitna kipulak den hi.\n§ Pasian muang mahmah, a tapa Moses thu hilh simsimin Pasian muang sak mahmah a, nupi hoih mahmah suak hi.\n§ Sim in. Pai.2; 6:20, leh Gamlakvakna 26:59\no Esther pen a Uncle Mordecai in kem hi. o Kumpi Ahasuerus tawh kiteng hi.\no A Uncle in Jewish ahihna gen sak lo a a man zong mang zo mahmah hi.\no A hizongin atawpna teh genkul ahih manin gen sak a\nJewish khempeuh suahtakna ngah pih hi.\no Kuama theihloh hi napi'n a nungta Pasian tungah kinga in\nom ahih manin Pasian in lap cihtak lam hi.\no Pasian muangte bangmun, bangmun ah a om zongun Pasian lapteh a kiteh theilo lapsangna ngah.\nNumei ( Mipilte' Thupil)\n☺ Numei pen apasal' ki etna limlangh hi. Ruth Bill\n☺ Numeite' nasep hoih pen in, kiniamkhiatna hi... Diana\n☺ Numei hoih pen Sia 100 zahtawh kikim hi.. Zaw Herbert\n☺ Ngaihsutna hoih apia theilo numeipen "Alauhuai numei hi" Mother Teresa\n☺ Pasalte' ngaihtheihna a manpha pen in"Numei lungtang" hi. Geo Holland\n☺ Numei pen pasal sang' thanemzaw ahih manin "dawm in" Victoria\n☺ Zipil anei pasal pen "lawhcing" hamtang hi.... Napoleon\n☺ Numei cih pen "panpih" , Huh, " cihna hi. Hebrew


url: =Tonh Thu (6) ~ Awn Za Pau :: ZOMI DAILY\nposted on 28 November 2015 at 9:52 am Lomkholna: Article, Awnzapau, Ngeina\nSial Gawh Dan :: Sial gawh akipat ma in tonhsong gil mahmah songka khat leh gua-ngal kung a kui tung mahmah tonhgua dingin la a, tonhsong tawh henkop in a phutna ding, inntual laizang ah, pi 2- 3 a thuk ding lei to suk hi. Tua zawh ciangin tonhsong leh tonhmungte anih in leisungah phut suk uh a, lei tawh vuk naii lo in tonhsial gawh ciang a, akip mahmah akho mahmah dingin sing khetphim vive a kim ah kigak takin khencip uhhi. Songgeek santak (Vaphual antahna) ah gua-tonh leh tonhsong kip takin hen khawm bikbek uhhi. Song leh gua kip mahmah muanhuai mahmah a sak khit uh ciangin, misam tangvalte makai in, tonhsial gawh ding hong kipan ta uhhi. (tonhmung, tonhgua, gua-tonh akibang hi)\nA zenzen in tonhsial banah, lawi, bawng, sakol cih bang akigawh thuah leh tuate simna in a gawh zahzah song maam kisui a, tonhsial simna songka tawh kiphut khawm hi. Sialkop gote leuleu ciangin a tonhsial gawh zahzah songka kiphut hi. A tung a pulaaksa mah bangin meipum gol nei gan ngeengpipite a gawh thuah uh leh, a gawh zahzah songmaam kiphut thuahthua ahih manin, mihau mahmah sialkop gote’ inntual ah songmaam songka kigawm khuam tampi kiphut khawm kimu thei hi.\nSial gawh hun ding ciang in misam tangvalte in, sialkong pan sial tuun uh aa, tua zawh ciang in song leh gua-tonh mung kiphutna ah kai in, songkhuam ah akhau vial khat paisak in, a sial ki-ommaih pih uh hi.\nA sial a na lua lo in ciang tawh sat, khat veivei a mei kuai ci in a mei ah man in a mei kuaih sak uhhi. Tua bang ciang in sial pen kitom in a song leh a tonhmung bang liingsak nalnal hi. A sial a tawl mahmah dong nono in kimawlpih niloh uh hi. A sial gim mahmah aa, a puk teh muanhuai tak in henton in tulpipa ki-ap hi. Khanglui lai in mi tam mahmah a gen nopteh ‘Sial gawh en bang’… “Sial gawh en zahzah pha” acih mah bang in numei naupang ngaknu tangval in lawp thei tek peuhmah aa, khua zaang in ki-en zihziah hi.\nTua laitak in innsung ah, innteeknu leh innteekte’ tanupi (tanu tuitaak) tanu nauzaw (tanu sawlla)te innsung teng ah kap ngutngut uh hi. Nuam lua aa kahna hi zaw hi. A sisa a tate ahi zong a nu a pate ahi zong phawk in, amau zong nungta lai in hong uap thei le uh maw.. lungkim huai toto mah sinteh.. cihna ngaihsutna tuamtuam tawh kap behlap uh hi.\nSialgawh nopci leh nopci lo pen a sial a hat leh a hat loh, a git leh a git loh tawh kisai hi. Sial pawl khat hat lah hat, gilo lah gilo si ahih man in tangval meidawite sukngam ding bang hi vet lo hi.\nSial a hen ton khit ciang in Tulpi pa’n teipak tawh a le-ah sun hi. A sih pah vat kei leh misam te’n a dek su in si sak hi. Sial pen gan dang gawh bang hi lo in a vun hok hamtang uhhi. Sialsa pen a sial in kihawm a, a phei meibaang ‘khuangsuate’ pia hi. A liang khat pen zinkhak te pia hi. A liang khat pen koih hi. A ngawng pen a zawlpa pia hi. Sialvun a hi a phaw pen sengnam a zat ding in tulpipa’ sengthum ai cing ding pia aa, a dang teng sapi ni sago teng hawmsak hi. A iksa leh a phuk teng tanute hawmsak hi.\nSial a sutlup khit phet mah in tonh phuisamna sung mah a kihel a gawh ding lengkeel zong naupang pawl khat in ommaihpih phot uh hi. Keel a gim a tawl mahmah ciang in tulpipa in a phuisam khitteh gua taak hiam mahmah khat tawh a le mah pan dawt lum hi. Sial leh keel pen phuisamna a kizang tuak ahihi. Tua hi a, keel zong tulpipa sutma in naupangte’n kimawlpih aa, a zenzen in tawl lua in si zenzen leh a dang mah zon kulsak hi. Sial leh keel pen a tal/apa tuakmah hi nak hamtang ding hi. Keel lungtang pen tanu sawlla (tanu nauzaw) te keemsak hi. Mansuah thei lo hi.\nTua ni zan in songsuite leh misam tuitawite neek din’ sa hoih a sak zah sasem te’n pia hi. A hi zong in ciamnuih leh cihtak in, phamawh sa a paih lohte misamte in, sa semte theihloh kal in laksak guksak thei uh hi.\nTua ni zan pen ‘Songzu masa’ ci in beel gol lua lo zubeel guk, songsuite in sa min ma in peng nek uh hi. Sa nek khit ciang in ‘Songzu vaak’ci in bel golpi bel guk mah lup thuah a, zan thapai in ne uh hi. Zingsang lam teh ‘Ailawng to’ ci in ailawng la sa uh a, zan khuavak mah in vei nguainguai uh hi. Mi sam tangval leh ngaknu tuitawite a ding a kisehsa om bang in phaitam ah zu bel kiguang a, amaute zong a tuam in na gualnuam mahmah uhhi. (azom omlai hi…) Agelh: Awn Za Pau\nPrevious: How to handle criticism? ~ Dr. Ngul Khan Pau\nNext: ‘Awnghawh, Daihawh, Ekbuk, Restroom… ~ Hau Za Cin\nTuunnu Itna ~ Dong Mung\nRussia in Syria ah agaldo akipan tunglampan 71,000 vei kap, Terrorist 35,000 golumta ~ TK Lian\nTopa, Aw! ~ Dimno’ Pa\nApple Company phuankhia pa Steve Jobs\nZomi Innkuan USA thu (ZIUSA)


url: =Kim Jong Nam suamlupna ah akihel numei nihte “Murder Case” tawh thu kibawl ~ ZD :: ZOMI DAILY\nKim Jong Nam suamlupna ah akihel numei nihte “Murder Case” tawh thu kibawl ~ ZD\nposted on 1 March 2017 at 5:29 pm Lomkholna: Malaysia, News, Sawltak, World\nMalaysia KL Airport sung ki suamlupna ah akihel, asipa Kim Jong Nam ii maitang ah guza atatsak numei nihte pen tuni (Mar 01) ni in thukhenzum ah thusitna kineita hi. Hih numei nihte pen Sepang Court ah “Section 302 of Penal Code” tawh kizui in thu kibawl a, mithat Murder Case cihtawh thu kikhentat ta cih AP News pan kiza hi.\nKim Jong Nam pen North Korea gammi hi a, tulaitak North Korea Leader Kim Jong Un ii asanggam (Half brother nukibanglo pakibang) ahihi. Hihpa pen Kuala Lumpur International Airport 2 (KLIA2) sungah February 13 ni in aki suamlum hi a, “VX nerve agent” akici alauhuai mahmah Chemical Weapon namkhat amai ah kitatsak ahih manin, tua ii agu tawh Minute 20 sungin sipah hi.\nHih kithahna vai ah Kim Jong Nam athatsakpen asanggampa ii vaihawm hiding hi ci’n Media tuamtuam in genkhia hi.\nKL Airport sungah guza atatsak numei nihte pen tuni in Serpang Court ah kipaipih a, Security te’n limcin mahmah uhhi. Special Forces kici thautawi amaituam Police te’n anung amai ah umcip in kembitden uhhi.\nMithat in aki ummawh Suspects tenih lakah Siti Aishah pen Indonesia gammi hi a, kum 25 phakhin hi. Tazong khat neikhin kici hi. Akhatzaw Doan Thi Huong pen Vietnam gammi hi a, kum 28 phakhin hi.\nThukhenzum panin mithat “Murder” cihtawh thukhenna aki simkhiat khitciang in, Vietnam gammi Doan Thi Huong in Mangpau tawh “I understand but I am not guilty” ci’n amawhna dan kipiak kathei a, ahih zongin kamawhkei hi ci’n genkhia cihi. Tuakhit ciangin mipi omnalam themveicik a etphei khitciangin alu kunsuk in, apualam ah ki paikhiatpih hi.\nTuakhit ciangin Indonesia gammi Siti Aisyah ii dan tuahding kisimkhia leuleu a, mithat Murder cihmah tawh thu kikhen hi.\nAnih un Murder Case tawh thu akibawl hi a, hih Sepang Court panin Higher Court ah ki puaksawnding uhhi. April 13 ni ciangin anih un khatvei Higher Court ah thusitna kinei kikding uh a, amawhna kiciantak in aki muhkhiatleh anih un sihdan Death Sentence kipiading cihi.\nHih numei tenih in mithat kahi kei uh, kamawh kei uh ci’n genkhia uhhi. Banghanghiam cihleh hih numei tenih in kopen Prank TV Show akimawl kakisa uh a, Kim Jong Nam ii amai ah guza, sihtheihnading atat kahihlam uh kaki theikei uhhi ci’n genkhia uhhi. Ciamnuihbawl Prant TV Show kimawl in kaki tuak uh ci a, hihbang in amai ah tatsakman dingin RM400 hongkipia ci’n Siti Aisyah in genkhia hi.\nSuspected Kim Jong-nam assassins charged with murder\nAhi zongin Airport CCTV panin aki etkik ciangin hih numei nihte in Kim Jong Nam maitang ah guza atatsakkhit uhciangin dailengbuk Restroom ah pai uh a, akhut uh sawp kici ahih manin, guza ahihlam theimahding uhhi kici hi.\nHih numei nihte Court ah apailam in khutkolbek bulhsakziau in kipaipih himahleh acianlam ciangin a awm ah thautawng dalna Bullet-proof Vest te ki thuahsak in, ki ciahkhitpih hi. Banghanghiam cihleh hih mithahna vai ah adang akihelding in aki ummawh pawlkhat kimanzo nailo ahih manin, tuate’n hih numei nihte kamhukna in athahlup khakding Malaysia Authorities te patau uh cihi. Anih un Kajang Prison ah ki puakding cih kiza hi.\nHigher Court ah thusitkik niding pen April 13 ni hi a, tuani ngakleuleu ni. ZD Sawltak #zomidaily\nPrevious: US ah piteek khat namsia in petlum ahih manin, Caretaker te thukibawl ~ ZD\nNext: Singapore ah nasemkhat inndawl 22 pan kia in si, aluangin midangkhat dengkha sawnsawn ~ ZD\nMalaysia, Mid Valley Shopping Mall sungah meikang omleuleu\nPortland aa hong nusia ih sanggam tegel vai ~ Pu Thangboi\nPa Thang Suan Khai (Tuivial khua) innkuan pihte tungpan lungdam kohna\nLamka buaina Zomi te’n Autonomy gam ngahna in neihen


url: =Japan, Hokkaido ah khuasung Bus te ahawl omlo in zatsawmta :: ZOMI DAILY\nposted on 15 October 2017 at 9:16 pm UTC+9:30 Lomkholna: Japan, News, Sawltak, World\nJapan, Hokkaido, Kamishihoro khuasung ah mipi zatding in akitaisak Public Bus tepen ahawl omlo in sinna kineita cih Japan Times pan kiza hi. Tua asincilna pen zanni Saturday ni in akipan uh hi a, “Driverless Bus Service” kici hi.\nKamishihoro Municipal Government te makaihna tawh ahawl omlo khuasung Bus Service sinna anei uh ahihi. Hihbang in sinna aneihna ah khuasung adiakdiak in mualsangdawn kahtohna, lamto cihte ah buaina aomhiam, Technical Issues bangteng omthei cih sitcianna anei uh ahihi.\nKamishihoro Mayor Mitsugi Takenaka in agenkhiatna ah hih “Driverless Bus Service” tepen ki zangsuakthei tading in ki lamen hi. Khuasung mipi te’nzong phattuamna tampi ngahding in ki lamen hi ci’n genkhia hi.\nHih “Driverless Bus Service” ah akizang Bus tepen French-made Navya Arma autonomous bus kici a, SoftBank Group Corp unit panin SB Drive Corp. te bawlkhiat kici hi.\nHih ahawl omlo Bus te tungah GPS leh Sensor akigawm in 8 kithuah a, akisin hunsung in mawtaw pen ahatna 10 kph tawh kitaisak cihi.\nKhuasung aom Municipal Government Office geiteng ah Meter 600 bang asau lamzikpi tungah akisinsak cihi.\nHihbang in “Driverless Bus Service” pen ni 3 sungbang kisinding, Test Run in ki taisakding ci a, tua hunsung in khuasungmi 120 bang atawmpen tuangkhading in ki lamen hi.\nAkhangto gamte ah khuasung kikawmna Public Transportation te nangawn ahawl omlo, Driverless in kipanta uhhi. Khuasung mawtaw adim mitmet, ataiziahziah lakahzong ahawl omlo “Driverless Bus Service” te zattheih sawmta uhhi.\nVideo: Tedim – Kalay Zogam Highway, Chin State, Myanmar\nHihbangdan ahawl omlo Driverless Service azangpen Japan gamsung khuadang tuamtuam bekthamlo, adang gamkhangto pawlkhat ahzong akizangzang khinta ahihi.\nRelated: Tonzang ah tualvak habot te kiang habotna hangin mikhat in sihlawh\nMyanmar, Chin State, Zogam ahbel hakgega mahin mihing in ahawl mawtaw tezong tuahsiatna, Accident kiza pahpah hi. Lampi mahmah ginalo, lamkhang kendangkhawng leisai vukziauziau hihtuakmawk ahih manin, tua leisai tungah anawkkha mawtaw te akiatdingmah himawk hi. Gamdang te khantohzia tawh ih tehkak ciangin Zogam lampi tepen khasiat huai mahmahmawk hi. Sawltak #zomidaily\nPrevious: Singapore, Golden Mile Complex ah pasal khat atuancil gawppa kimanta\nNext: Somalia gamsung Truck Bomb puakkhapna hangin asi mi 231 pha, 275 liam\nNa ngaihsutna zaisak semsem in ~ Hau Za Cin


url: =Pausianlian :: Page 4 :: ZOMI DAILY\nZomi Khangthakte ki makaih ziading ~ Pau Sian Lian\nposted on 22 September 2016 at 8:13 am Lomkholna: Article, Leadership, Pausianlian\nZomite lawhsapna tawh kisai Zomi makai pipa Dr Simon Pau Khan En in thu thum hong pulak khia ngei-a tuate lakah makaihna tawh kisai lawhsapna (leadership crisis) zong khatin hong helhi. Hih makaihzia …\nContinue Reading about Zomi Khangthakte ki makaih ziading ~ Pau Sian Lian →\nposted on 2 April 2016 at 10:35 pm Lomkholna: Article, Pausianlian, Politics\nLeitung mite nunna huandan le a hun tawh kituakin min tuamtuam kivawh a, kum zalom 21 a hihleh setkhuak pilna hun (IT age, Digital age) in ki ciamteh hi. Setkhuak pilna lak-ah setkhuak zang-a …\nContinue Reading about Web 2.0 Khanghun ah Minam Kilamna ~ Pau Sian Lian →\nSumtawh Kileitheilo ~ Pau Sian Lian\nposted on 4 March 2016 at 11:06 am Lomkholna: Article, Pausianlian\nZomite'n i kamzat mun mahmah khat pen “I zawn in hong haisak” cih ahi hi. Hih kammal Zomite sungah a khiatna gencian kullo, phen kikkik kisam lo hi. Sum neih loh man-in na hoih khatpeuh i theih hang, …\nContinue Reading about Sumtawh Kileitheilo ~ Pau Sian Lian →\nposted on 20 December 2015 at 9:57 pm Lomkholna: Article, Pausianlian\nA hoihzaw ngaihsutna ~ Pau Sian Lian Khatvei vasa kizuakna sai khat-ah vasa nam tampi bawm tuamtuam ah kikhum-in kizuak zihziah hi. Tua a kizuak vasate`n bawm sungpan suahtak theihtheih nading …\nContinue Reading about A hoihzaw ngaihsutna ~ Pau Sian Lian →\nA ithuai thu lamdang muhthakna (Beautiful Surprise) ~ Pau Sian Lian Research i cih thugil kantelna a kibawlteh hih a ithuai thu lamdang muhthakna cih khat om thei hi. Mikang lai-in beautiful …\nContinue Reading about A ithuai thu lamdang muhthakna (Beautiful Surprise) ~ Pau Sian Lian →\nKum zalom 21 Panglong Khawmpi ah koicih masuan ding? ~ Pau Sian Lian\nposted on 20 July 2015 at 9:57 pm Lomkholna: Article, Pausianlian\nKum zalom 21 Panglong Khawmpi ah koicih masuan ding? ~ Pau Sian Lian Zomi Congress for Democracy (nidang a Zomi National Congress) party in 2011 kumin hong phawngkhiat uh a hi Second Panglong …\nContinue Reading about Kum zalom 21 Panglong Khawmpi ah koicih masuan ding? ~ Pau Sian Lian →\nMakai Hoih le Ki-ukna Hoih (Good leaders and Good governance) ~ Pau Sian Lian\nposted on 1 July 2015 at 7:41 am Lomkholna: Article, Pausianlian\nMakai Hoih le Ki-ukna Hoih (Good leaders and Good governance) Makai Hoih Makai hoih tawh kisai-in tehna piciang nam tampi mah om hi. Tua lak-ah Sen thuthuk ngaihsun mipil Lao-tzu in a muhkhiat makai …\nContinue Reading about Makai Hoih le Ki-ukna Hoih (Good leaders and Good governance) ~ Pau Sian Lian →\nKhan kumsawt Democracy (Sustainable Democracy) ~ Pau Sian Lian\nposted on 23 February 2015 at 2:59 pm Lomkholna: Article, Pausianlian, Politics\nKhan kumsawt Democracy (Sustainable Democracy) ~ Pau Sian Lian Kawlgam ah lungkim huai a hi naikei zongin democracy cihkhat ih zatzawh kum thum val bang ong cingta hi. Deihzah a hih nailoh hangin …\nContinue Reading about Khan kumsawt Democracy (Sustainable Democracy) ~ Pau Sian Lian →\nposted on 10 June 2014 at 8:19 pm Lomkholna: Article, Pausianlian\nZawnna Khiapna Geelna (Poverty Alleviation Program) ~ Pau Sian Lian 1970 khitlam 1980 pawl a kipan leitung bup gam tuamtuam lakpan a diakin a zawng deuh gamte’n zawnna do kipat sawm mahmahin, Zawnna …\nContinue Reading about Zawnna Khiapna Geelna (Poverty Alleviation Program) ~ Pau Sian Lian →


url: =666 pen mikim in lipkhap :: ZOMI DAILY\nposted on 7 December 2014 at 2:49 am Lomkholna: Article, Biakna, Zokhai\nMalsim Alungluut Sanggamte,\nSuunmang’ Suutna dik-hiam ensuk pak lehang:\n“K”-pen Zomite bek-in azangh hive-aw. Greek-ah Χριστός (Christos) hi-in Hebrews-ah מָשִׁיחַ\n(Messiah or Mashiach) hiven. Latin translation-ah Christus/Cristus zangh uh-a, Modern English-ah Christ zangh-uh ahihteh Roman malsimna-tawh C = 100 hi-in, 151 hilo sese cilehang, I’ deihkaih khadiam ci-nuam sim ing-e. T-pen Latin Abbr-ah ka’ etleh 160 hiven, 164 hilo sese hive-aw.\nAtaktak-in, John’ Mangmuhna (Revelation) Lai Siangtho sung-ah “sapi malsim 666 (number of the beast)-pen malsim (number) agenna hipah ngangngang khollo ding-a, Israel mite’ Ngeina-ah unlucky/ill-luck number-a aseh-uh malsim thumvei-tak kithuap cihna hilel khading-hi. Thumvei kithuap ahihman-in “lungpil peuhmah-in tuat tahen” aci ahihi.\nPope’ lukhu tung-a Vicarius Fili Dei (Representative of the Son of God)-zong Roman malsimna-tawh akisuut ciang-in 666 suak cih ahizong-in, Ellen Gould White-zong Roman malsim-tawh 666 suakthei cih ahizong-in, malsim-tawh abuai, amanlah, alunghimawh kawmkawm ki-om baan-ah Khrist-zong 666 hong kicih pheiphei ciang-in “akuul khollo teng-tawh kibuai-kha ahidiam” ci-in hong kuppih pong hi’ng.\nIsrael minam adiak-in Hebrews te’ ngeina-ah thupha malsim leh thusia malsim nei uh-a, thupha-ah 7 hi-in, thusia-ah 6 ahihi. Seente (Chinese) te’ thupha malsim-pen 8 cihbang-in minam honkhat-in amau’ deihciat la-in ngeina-in nei uhhi. Malsim-pen Greek te deuhdeuh-in sil meelcikna code-in naakzat mahmah-a, tua akila kawmkawm-zong ahihi.\nJohn’ Mangmuhna sung-ah 666 agen-pen Roman malsim-tawh tuat ding-a sawlna omlo-a, “lungpil peuhmah-in tuat tahen” ci-hi. Roman, Greek, Hebrews, Aramaic, English te’ lak-ah akuate’ malsim-tawh tuatding cihte hilo zawding-hi. Pulaaksa mahbang-in John’ Mangmuhna-ah siatna vive thumvei-tak akithuap hi-a, Pasian’ langpang (sapi minpua mi thupi mahmah)-in siatna tung-ah azah thum-a siatna-tawh kidim sapi/milian cihna hizaw khading-in kei’ tuatna ahihi.\nΧριστός ahihkeileh מָשִׁיחַ ahihkeileh Christus ahihkeileh Christ ahihkeileh Khazih-pen “siatna tung-ah azah thum-a siatna-tawh kidim” hetlo thamlo-in, “Hoihna tung-ah azah genzawhloh-a hoihna-tawh akidim” Pasian ahihman-in blasphemy akici Pasian zahkona/zahpihna/niinbawlna/thaangbawlna gamtat kampau peuhmah ahihtheih laaiteng I-pelh theihtuam khaakleh ci-in hong kitaaklah kahihi.\n“The LORD, who rules and protects Israel, the LORD Almighty, has this to say: ‘I am the First, the Last, the only God; there is no other god but me” (Isaiah 44.6).\n“Listen!” says JESUS. “I am coming soon! I will bring my rewards with me, to give to each one according to what he has done. I am the First and the Last, the Beginning and the End” (Revelation 22. 12-13).\nSo be it. Come, Lord Jesus! (says John, and me too).\nPrevious: Pastor te Ih Sawltak Maw!\nNext: Zogam, Zomi, Zolai, Zo ngeina – 1